sagorsarker/bangla-wikipedia huggingface dataset:
আলেক্সান্দার সুস্নিয়ার

আলেক্সান্দার সুস্নিয়ার (/Александар Шушњар; জন্ম: ১৯ আগস্ট ১৯৯৫) হলেন একজন অস্ট্রেলীয় পেশাদার ফুটবলার, যিনি মাডা বোলেস্লাভ এবং অস্ট্রেলিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি হচ্ছেন একজন সার্বিয়ান-অস্ট্রেলিয়ান। তিনি যুব পর্যায়ে সার্বিয়ার প্রতিনিধিত্ব করেছেন।
আন্তর্জাতিক পর্যায়ে, সুস্নিয়ার প্রথমত সার্বিয়ার হয়ে প্রতিনিধিত্ব করেছেন, যেখানে তিনি সার্বিয়া অনূর্ধ্ব-১৭ দলের হয়ে ১টি ম্যাচ খেলেছেন। যাহোক, ২০১৮ সালের জানুয়ারি মাসে, তিনি অস্ট্রেলীয় এফএ-এর মনোযোগ আকর্ষণ করতে সমর্থ হন এবং অস্ট্রেলিয়া অনূর্ধ্ব-২৩ দলে অন্তর্ভুক্ত হন।
তিনি ২০১৮ সালের মার্চ মাসে আয়োজিত এক প্রীতি ম্যাচের জন্য সর্বপ্রথম জাতীয় দলে ডাক পান। তিনি ২০১৮ সালের ২৩শে মার্চ তারিখে, নরওয়ের বিরুদ্ধে এক প্রীতি ম্যাচে খেলার মাধ্যমে অস্ট্রেলিয়া জাতীয় দলের হয়ে অভিষেক করেন।
তার স্থানীয় ভাষা ইংরেজি ছাড়াও, তিনি সার্বীয়, লিথুয়ানীয়, চেক এবং রোমানীয় ভাষায় কথা বলতে পারেন।
দক্ষিণ আফ্রিকা জাতীয় ক্রিকেট দলের অধিনায়কদের তালিকা

এটি আন্তর্জাতিক পর্যায়ে দক্ষিণ আফ্রিকা জাতীয় ক্রিকেট দলের পুরুষ ও মহিলা অধিনায়কের তালিকা। ১২ মার্চ, ১৮৮৯ তারিখে দক্ষিণ আফ্রিকা সর্বপ্রথম টেস্ট ক্রিকেটে অংশগ্রহণ করে। পোর্ট এলিজাবেথে সফরকারী ইংল্যান্ড দলের বিপক্ষে টেস্টে অংশ নেয়ার মাধ্যমে ইংল্যান্ড ও অস্ট্রেলিয়ার পর তৃতীয় টেস্ট দেশের মর্যাদা লাভ করে। ১৫ জুলাই, ১৯০৯ তারিখে আন্তর্জাতিক ক্রিকেট কাউন্সিল (আইসিসি) এর পূর্ণ সদস্য হয়।
১৯০৯ সালে আন্তর্জাতিক ক্রিকেট কাউন্সিলের অন্যতম প্রতিষ্ঠাতা সদস্য দেশ ছিল দক্ষিণ আফ্রিকা। বর্ণবাদী আচরণের প্রেক্ষিতে ১৯৭০ থেকে ১৯৯১ সাল পর্যন্ত দক্ষিণ আফ্রিকা কোন আনুষ্ঠানিক টেস্টে অংশগ্রহণের সুযোগ পায়নি। এর মূল কারণ ছিল: ব্যাসিল ডি’অলিভেইরা সংক্রান্ত। এ সময়ে বেশ কয়েকটি দলের বিদ্রোহী সফর দক্ষিণ আফ্রিকায় যায়। কোন খেলাই আন্তর্জাতিক টেস্ট খেলা হিসেবে স্বীকৃতি লাভ করেনি ও এ তালিকায় তা অন্তর্ভুক্ত হয়নি। ১৯৯১ সালে দক্ষিণ আফ্রিকাকে আইসিসিতে যুক্ত করা হয় ও আনুষ্ঠানিকভাবে টেস্ট খেলার অনুমতি দেয়া হয়।
দক্ষিণ আফ্রিকার পক্ষে কমপক্ষে একটি টেস্ট খেলায় অধিনায়কের দায়িত্ব পালনকারী খেলোয়াড়দের তালিকা এটি। নভেম্বর, ২০১৬ তারিখ পর্যন্ত অস্ট্রেলিয়ার বিপক্ষে তৃতীয় টেস্টের পূর্ণাঙ্গ ফলাফল পর্যন্ত তালিকাটি তৈরি করা হয়েছে। ড্যাগার চিহ্নিত খেলোয়াড়কে মনোনীত অধিনায়ক বা সিরিজে সীমিত পর্যায়ে অধিনায়কের দায়িত্ব ভার প্রদান করা হয়েছে। ড্যাগার চিহ্নিতের বিষয়টি উইজডেন ক্রিকেটার্স অ্যালমেনাক কর্তৃক স্বীকৃত।
এটি দক্ষিণ আফ্রিকার পক্ষে কমপক্ষে একটি একদিনের আন্তর্জাতিকের অধিনায়কের দায়িত্ব পালনকারী খেলোয়াড়দের পূর্ণাঙ্গ তালিকা। সর্বশেষ হালনাগাদ: ১ মার্চ, ২০১৮
এটি দক্ষিণ আফ্রিকার পক্ষে কমপক্ষে একটি টুয়েন্টি২০ আন্তর্জাতিকের অধিনায়কের দায়িত্ব পালনকারী খেলোয়াড়দের পূর্ণাঙ্গ তালিকা। সর্বশেষ হালনাগাদ ১ মার্চ, ২০১৮
দুর্গপ্রাকার

দুর্গপ্রাকার ফৌজদারি সামরিক নির্মাণ, বা ভবন যা যুদ্ধের সময় কোন অঞ্চলের প্রতিরক্ষার জন্য নকশা করা এবং যুদ্ধশান্তির সময় রাজ্যে সুরক্ষা মজবুত করার জন্য ব্যবহৃত হয়। হাজার হাজার বছর ধরে, মানুষের ক্রমবর্ধমান জটিল নকশাগুলির মধ্যে সুরক্ষামূলক কাজগুলি তৈরি করেছে।  ল্যাটিন fortis ("শক্তিশালী") এবং facere ("করা") শব্দটি থেকে উদ্ভূত হয়।
প্রাচীন ঐতিহাসিক কাল থেকে আধুনিক সময়ে, প্রায়ই কোন বহিরাক্রমণ এবং আগ্রাসনের চিরস্থায়ী বিশ্বে, শহরের টিকে থাকার জন্য প্রতিরক্ষামূলক প্রাচীর প্রায়ই প্রয়োজন হয়। সিন্ধু সভ্যতার কিছু জনবসতি, হল প্রথম ছোট শহর, যেগুলিতে দুর্গপ্রাকার করা হয়। প্রাচীন গ্রীসে,  মাইসিনের প্রাচীন স্থানের মত (তার 'সাইক্লোপিয়ান' দেয়ালের বিশাল পাথরের ব্লকের জন্য বিখ্যাত), মাইসিনিয়ান গ্রিসে বড় পাথরের দেয়াল তৈরি করা হয়েছিল। একটি গ্রিক ফ্রৌরিয়ান, সেনাছাউনি হিসাবে ব্যবহৃত দুর্গপ্রাকার ভবনগুলি, রোমান castellum বা ইংরেজি দুর্গের সমতুল্য। এই নির্মাণ মূলত রাজ্যের বিপদ হতে পারে এমন নির্দিষ্ট রাস্তা, গিরিপথগুলি এবং জমি পাহারা দেওয়ার জন্য একটি প্রহরা মিনারের উদ্দেশ্যে ব্যবহৃত। প্রকৃত দুর্গ থেকে ছোট হলেও এগুলি সীমান্তে নজরদারি ও একটি প্রকৃত দৃঢ় অবস্থান বজায় রাখার পরিবর্তে সীমান্ত রক্ষী হিসেবে কাজ করে।
রোমানরা তাদের শহরগুলোকে কামানে ঘেরা পাথরের দেয়ালের সাথে দৃঢ় করে তুলেছিল। এইগুলির মধ্যে সবচেয়ে বিখ্যাত, রোমের অন্যত্র আংশিক অবশিষ্টাংশ সহ যার বেশিটি আজো বিদ্যমান, অরলিয়ান প্রাচীর এবং কনস্টান্টিনোপল এর থিওডোসিয়ান প্রাচীরসমূহ। এইগুলি বেশিরভাগই শহরের প্রবেশদ্বার, যেমন ট্রায়ারের পোর্টা নিগ্রা অথবা লিন্কন এ নিউপোর্ট আর্ক। হাড্রিয়ানের প্রাচীর ১২২ খ্রিস্টাব্দে রোমান সম্রাট হাদ্রেনের (৭৬-১৩৮ খ্রিস্টাব্দ) একটি ভ্রমণের পরে, রোমান সাম্রাজ্যের দ্বারা নির্মিত হয়েছিল, বর্তমানে যার প্রস্থ জুড়ে উত্তর ইংল্যান্ড।
ভারতে অন্য যে কোনও দেশের তুলনায় অনেক বেশি দুর্গ রয়েছে, যেগুলি সর্বশেষ প্রস্তর যুগ এবং ব্রিটিশ রাজের মধ্যবর্তী সময়ে নির্মিত হয়েছিল। "দুর্গ" শব্দটি ভারতের সকল প্রাচীন দুর্গগুলির জন্য ব্যবহৃত হয়। ভারত বর্তমানে ১৮০ টিরও বেশি দুর্গ রয়েছে, যার মধ্যে ৭০ টিরও বেশি দুর্গগুলির মালিকানা রয়েছে মহারাষ্ট্র রাজ্যের, যেগুলি দুর্গ্‌ নামেও পরিচিত, তাদের বেশিরভাগই মারাঠা রাষ্ট্রের প্রতিষ্ঠাতা শিবাজী দ্বারা নির্মিত। ভারতে বড় বড় দুর্গগুলি বেশিরভাগ উত্তর ভারতে। সবচেয়ে উল্লেখযোগ্য দুর্গগুলি হল দিল্লিতে লাল কেল্লা, আগ্রার লাল কেল্লা, রাজস্থানের চিতোর ফোর্ট এবং মেহেরানগড় দুর্গ, রণথম্বোর দুর্গ এবং মধ্য প্রদেশের গোয়ালিয়র ফোর্ট।
রিচার্ড বার্থেলমেস

রিচার্ড সেলমার বার্থেলমেস (ইংরেজি: Richard Semler Barthelmess, ৯ই মে ১৮৯৫ – ১৭ আগস্ট ১৯৬৩) ছিলেন একজন মার্কিন অভিনেতা। তিনি মূলত হলিউডের নির্বাক চলচ্চিত্র যুগে কাজ করেছেন। তার উল্লেখযোগ্য নির্বাক চলচ্চিত্র হল ডি ডব্লিউ গ্রিফিথ পরিচালিত ব্লোজমস (১৯১৯) ও ওয়ে ডাউন ইস্ট (১৯২০)। তিনি ১৯২৭ সাল প্রতিষ্ঠিত একাডেমি অব মোশন পিকচার আর্টস অ্যান্ড সায়েন্সেস-এর প্রতিষ্ঠাতাদের একজন। তিনি ১ম একাডেমি পুরস্কার আয়োজনে "দ্য প্যাটেন্ট লিদার কিড" (১৯২৭) ও "দ্য নুজ" (১৯২৮) চলচ্চিত্রে অভিনয়ের জন্য শ্রেষ্ঠ অভিনেতা বিভাগে মনোনীত হন।
বার্থেলমেস ১৮৯৫ সালের ৯ই মে নিউ ইয়র্ক সিটিতে জন্মগ্রহণ করেন। তার মাতা ক্যারোলিন ডব্লিউ হ্যারিস ছিলেন একজন মঞ্চ অভিনেত্রী এবং পিতা অ্যালফ্রেড ডব্লিউ বার্থেলমেস। তার মাত্র এক বছর বয়সে তার পিতা মারা যান। তার মায়ের মাধ্যমে তিনি মঞ্চে বড় হন এবং ছেলেবেলা থেকেই মঞ্চে হাঁটা শুরু করেন। পাশাপাশি তিনি নিয়াকের হাডসন রিভার মিলিটারি একাডেমি এবং কানেটিকাটের হার্টফোর্ডের ট্রিনিটি কলেজে পড়াশুনা করেন। তিনি কলেজে এবং কয়েকটি বেনামী কোম্পানির হয়ে কিছু অভিনয় করেন। ১৯১৯ সালের মধ্যে তার স্টক কোম্পানিতে পাঁচ বছরের অভিজ্ঞতা সঞ্চয় হয়।
রুশ অভিনেত্রী আলা নাজিমভা রিচার্ডের মা ক্যারোলিনের নিকট ইংরেজি শিখতেন। নাজিমভা রিচার্ডকে অভিনয়কে পেশা হিসেবে নিতে উপদেশ দেন। ১৯১৬ সালে "গ্লোরিয়াস রোম্যান্স" চলচ্চিত্রে অতিরিক্ত শিল্পী হিসেবে তার পর্দায় অভিষেক হয়। এছাড়া তিনি মার্গারিট ক্লার্ক অভিনীত কয়েকটি চলচ্চিত্রে পার্শ্ব ভূমিকায় কাজ করেন।
পরবর্তী চলচ্চিত্র "ওয়ার ব্রাইডস"-এ তাকে নাজিমভার বিপরীতে দেখা যায়। এই ছবিতে কাজ করে তিনি পরিচালক ডি ডব্লিউ গ্রিফিথের দৃষ্টি কাড়েন এবং তার পরিচালিত কয়েকটি চলচ্চিত্রে গুরুত্বপূর্ণ চরিত্রে কাজের প্রস্তাব পান। অবশেষে তাকে লিলিয়ান গিশের বিপরীতে "ব্রোকেন ব্লুজমস" (১৯১৯) ও "ওয়ে ডাউন ইস্ট" (১৯২০) চলচ্চিত্রে কাজ দেওয়া হয়। তিনি চার্লস ডুয়েল ও হেনরি কিংয়ের সাথে যৌথভাবে প্রযোজনা কোম্পানি ইনস্পায়ারেশন ফিল্ম কোম্পানি প্রতিষ্ঠা করেন। তাদের প্রতিষ্ঠানের একটি উল্লেখযোগ্য চলচ্চিত্র হল "টলাবল ডেভিড" (১৯২১), এতে রিচার্ড একজন কিশোর মেইলম্যান ভূমিকায় অভিনয় করেন। ছবিটি ব্যাপক সফলতা অর্জন করে। ১৯২২ সালে "ফটোপ্লে" তাকে "মার্কিন যুক্তরাষ্ট্রের সকল মেয়েদের আদর্শ" বলে অভিহিত করে।
বার্থেলমেস অচিরেই হলিউডের অন্যতম শীর্ষ পারিশ্রমিক গ্রহীতা হয়ে ওঠেন। তিনি এসময় হলিউডের কয়েকটি ধ্রুপদী চলচ্চিত্র - "দ্য প্যাটেন্ট লিদার কিড" (১৯২৭) ও "দ্য নুজ" (১৯২৮)-এ অভিনয় করেন। এই দুটি চলচ্চিত্রে অভিনয়ের জন্য তিনি ১ম একাডেমি পুরস্কার আয়োজনে শ্রেষ্ঠ অভিনেতা বিভাগে মনোনীত হন।
সবাক চলচ্চিত্র যুগ শুরুর পর বার্থেলমেসের ভাগ্য পরিবর্তিত হয়। তিনি কয়েকটি সবাক চলচ্চিত্রে কাজ করেন, যার মধ্যে উল্লেখযোগ্য হল "সন অব দ্য গডস" (১৯৩০), "দ্য ডন প্যাট্রল" (১৯৩০), "দ্য লাস্ট ফ্লাইট" (১৯৩১), "দ্য কেবিন ইন দ্য কটন" (১৯৩২) ও "সেন্ট্রাল এয়ারপোর্ট" (১৯৩৩) এবং "অনলি অ্যাঞ্জেলস হ্যাভ উইংস" (১৯৩৯) চলচ্চিত্রে একজন পাইলট ও রিটা হেওর্থের চরিত্রের স্বামীর ভূমিকা।
এডমন্ড ওব্রায়েন

এডমন্ড ওব্রায়েন (ইংরেজি: Edmond O'Brien; ১০ই সেপ্টেম্বর ১৯১৫ - ৯ই মে ১৯৮৫) ছিলেন একজন মার্কিন অভিনেতা। তিনি ১৯৪০ থেকে ১৯৭০-এর দশকে শতাধিক চলচ্চিত্রে অভিনয় করেছেন। তাকে বেশিরভাগ ক্ষেত্রেই পার্শ্ব চরিত্রে অভিনয় করতে দেখা গেছে। তার অভিনয়ের স্বীকৃতি হিসেবে তিনি একটি একাডেমি পুরস্কার ও দুটি গোল্ডেন গ্লোব পুরস্কার অর্জন করেছেন।
নিউ ইয়র্কে জন্মগ্রহণকারী ওব্রায়েন ফোর্ডহাম বিশ্ববিদ্যালয়ে ছয় মাস পড়াশুনার পর বৃত্তি নিয়ে নেইবারহুড প্লেহাউজ স্কুল অব থিয়েটারে ভর্তি হন। সেখানে অভিনয় বিষয়ে পড়াশুনা করার পর তার ব্রডওয়ে মঞ্চনাটকে অভিষেক হয়। ১৯৩৯ সালে "দ্য হাঞ্চব্যাক অব নটর ডেম" দিয়ে তার চলচ্চিত্রে অভিষেক হয়। তার পরবর্তী উল্লেখযোগ্য চলচ্চিত্রগুলো হল "দ্য কিলারস" (১৯৪৬), "হোয়াইট হিট" (১৯৪৯), "ডি.ও.এ." (১৯৪৯), "জুলিয়াস সিজার" (১৯৫৩), "নাইন্টিন এইটি ফোর" (১৯৫৬), "দ্য গার্ল ক্যান্ট হেল্প ইট" (১৯৫৬), "দ্য ম্যান হু শট লিবার্টি ভ্যালেন্স" (১৯৬১), এবং "দ্য ওয়াইল্ড বাঞ্চ" (১৯৬৯)। তিনি "দ্য বেয়ারফুট কনটেসা" (১৯৫৪) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন এবং "সেভেন ডেজ ইন মে" (১৯৬৪) চলচ্চিত্রে তার কাজের জন্য অপর একটি গোল্ডেন গ্লোব পুরস্কার লাভ করেন এবং একাডেমি পুরস্কারে মনোনীত হন।
ইয়ামন জোসেফ ওব্রায়েন ১৯১৫ সালের ১০ই সেপ্টেম্বর নিউ ইয়র্ক সিটিতে জন্মগ্রহণ করেন। তিনি তার পিতা জেমস ওব্রায়েন ও মাতা আইনেসের সাত সন্তানের সর্বকনিষ্ঠ সন্তান। তিনি ইংরেজ ও আইরিশ বংশোদ্ভূত। তার চার বছর বয়সে তার পিতা মারা যান।
বড়কুল জমিদার বাড়ি

বড়কুল জমিদার বাড়ি বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত হাজীগঞ্জ উপজেলায় অবস্থিত একটি জমিদার বাড়ি। যা স্থানীয়দের কাছে ভাগ্যিতা বাড়ি নামে পরিচিত।
জমিদার বাড়িটি প্রায় চার একর জায়গা নিয়ে তৈরি করা হয়েছে। জমিদার বাড়িটি কবে নাগাদ প্রতিষ্ঠিত হয়েছে তা জানা যায়নি। তবে এই জমিদার বাড়ির প্রতিষ্ঠাতা ছিলেন জমিদার পদ্মলোচন সাহা। তিনি ছিলেন খুবই শৌখিন। যা তার বাড়ির বিভিন্ন অংশে তাকালেই বুঝা যায়। কথিত আছে যে, পুকুরে গোসল করতে গেলে জমিদারের মায়ের পায়ে কাদা লাগবে বলে পুকুরের তলদেশে তিনি পাঁকা করেছিলেন। এইরকম আরও অনেক ধরনের সৌখিনতার চিহ্ন রয়েছে এই জমিদার বাড়িটিতে। এখনো এই জমিদার বাড়িতে জমিদার বংশের চতুর্থ প্রজন্মের লোকেরা বসবাস করতেছেন। তবে এখন আর তাদের সেই জমিদারি নেই। ভারতবর্ষ ভাগের পর জমিদারি প্রথা বিলুপ্ত হলে তাদের জমিদারিত্ত্ব শেষ হয়ে যায়। 
জমিদার বাড়িটিতে একটি দ্বিতল ভবন, অতিথিশালা, মন্দির ও পুকুর রয়েছে।
জমিদার বাড়িতে লোকজন বসবাস করাতে এবং এর পরিচর্যা করাতে এটি এখনো বেশ ভালো অবস্থায় আছে।
ভারতে পূর্ব বাংলা থেকে আগত শরণার্থীর পরিসংখ্যান

১৯৪৭ সালে ভারত ভাগ ও ১৯৭১ সালে বাংলাদেশের স্বাধীনতা আন্দোলনের সময় পূর্ববঙ্গ থেকে হিন্দু বাঙালি বিতাড়িত হয়ে বর্তমান ভারতবর্ষের বিভিন্ন রাজ্যে শরণার্থী হয়ে আশ্রয় গ্রহণ করেন। এই শরণার্থীরা মূলত পশ্চিমবঙ্গ, ত্রিপুরা, মেঘালয়, আসাম, মধ্যপ্রদেশ, আন্দামান নিকোবর দ্বীপ পুঞ্জ ও ভারতের অন্যান্য স্থানে আশ্রয় গ্রহণ করেন। যুদ্ধ পরবর্তী সময়ে কিছু শরণার্থী ফিরে গেলেও বাকিরা ভারতেই থেকে যান।
আগত শরণার্থীদের মধ্যে শতকরা ৯০ শতাংশ ছিলেন হিন্দু ধর্মাবলম্বী, বাকি কিছু মুসলিম ও অন্যান্য ধর্মাবলম্বী ছিলেন।
১৯৪৭ সালে ভারত স্বাধীনের পর পশ্চিম পাকিস্তানের থেকে হিন্দুরা ভারতের পশ্চিমাংশে পাঞ্জাব প্রদেশে এবং পূর্ব পাকিস্তান থেকে অধিকাংশ হিন্দুরা এসে পশ্চিমবঙ্গে আসেন। এছাড়া ত্রিপুরা, মেঘালয়, আসাম, মধ্যপ্রদেশ, উত্তরপ্রদেশ, কর্ণাটক, বিহার ইত্যাদি রাজ্যে আশ্রয় নেন। 
১৯৪৭ সালে ভারত স্বাধীনের পর আগত শরণার্থীদের মধ্যে মূলত হিন্দুরা ভারতে আসেন। হিন্দু ও অন্যান্য ধর্মাবলম্বীদের (মুসলিম বাদে) মোট জনসংখ্যা ৯৪.৮৯%।
ত্রিপুরার আগত শরণার্থীর সংখ্যা পশ্চিমবঙ্গের পরই। ত্রিপুরায় আগত শরনার্থীদের দুটি ভাগে ভাগ করা যায়। 
১৯৪৭ সালে ভারত স্বাধীনের পর দ্বিজাতি তত্ত্ব অনুসারে পশ্চিম পাকিস্তান ও পূর্ব পাকিস্তানের মূলত হিন্দুরা ভারতবর্ষে চলে আসেন। ভারত সরকার শরণার্থীদের জন্য অর্থ বরাদ্দ করে।
আরো তথ্যসূত্র
ট্রুজেট

ট্রুজেট হল হায়দ্রাবাদের রাজীব গান্ধী আন্তর্জাতিক বিমানবন্দর ভিত্তিক একটি ভারতীয় আঞ্চলিক বিমান সংস্থা। বিমান সংস্থাটি প্রথম বাণিজ্যিক উড়ান ১২ জুলাই ২০১৫ সালে চালু করেছিল। 
২১ জুলাই ২০১৪ সালের আগে পর্যন্ত বিমান সংস্থাটি বেসামরিক বিমান চলাচল মন্ত্রণালয় থেকে কোনও অনাপত্তিপত্র পায় নি। ফেব্রুয়ারি ২০১৫ সালে এটি ট্রুজেট নামে পরিচিত। ট্রুজেট এটিআর ৭২ উড়োজাহাজ ব্যবহার করে দ্বিতীয় শ্রেণীর শহরের (টি ২) মধ্যে সংযোগ স্থাপনের জন্য কম খরচের বিমান সংস্থা হিসেবে প্রতিষ্ঠিত হয়েছে। এটি মধ্যবিত্ত যাত্রী এবং তীর্থযাত্রীদের নিয়ে উড়ান পরিচালনা করে। ট্রুজেট ৭ জুলাই ২০১৫ তারিখে বেসামরিক বিমান চলাচল মন্ত্রণালয়ের মহাপরিচালক থেকে উড়ান পরিচালনার শংসাপত্র পায়। ১২ জুলাই ২০১৫ সালে বিমান সংস্থাটি তার ঘাঁটি বা হাব হায়দ্রাবাদের বিমানবন্দর থেকে তিরুপতি পর্যন্ত প্রথম যাত্রা শুরু করে। 
নভেম্বর ২০১৭ সাল অনুযায়ী ট্রুজেট নিম্নলিখিত গন্তব্যস্থলে উড়ান পরিচালনা করে: [10]
ট্রুজেট বিমান সংস্থার বিমান বহর এপ্রিল ২০১৮ পর্মন্ত:
ফালাকাটা বিধানসভা কেন্দ্র

ফালাকাটা (বিধানসভা কেন্দ্র) ভারতের পশ্চিমবঙ্গ রাজ্যের আলিপুরদুয়ার জেলার একটি বিধানসভা কেন্দ্র। এই আসনটি (এসসি) জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ১৩ নং কালচিনি (এসসি) বিধানসভা কেন্দ্রটি ফালাকাটা সিডি ব্লক এবং পূর্ব কন্তলবারি গ্রাম পঞ্চায়েত গুলি আলিপুরদুয়ার-১ সিডি ব্লকের অন্তর্গত।
ফালাকাটা(এসসি) বিধানসভা কেন্দ্রটি ২ নং আলিপুরদুয়ার লোকসভা কেন্দ্র(এসটি) র অন্তর্গত।
পশ্চিমবঙ্গ বিধানসভা নির্বাচন, ২০১৬, তৃণমূলের অনিল অধিকারী তাঁর নিকটতম প্রতিদ্বন্দ্বী সিপিআই (এম) -এর ক্ষিতীশ চন্দ্র রায়কে পরাজিত করেন।
২০১১ সালের নির্বাচনে, তৃণমূল কংগ্রেসের অনিল অধিকারী তার নিকটতম প্রতিদ্বন্দ্বী সিপিআই (এম) -এর রবীন্দ্রনাথ বর্মনকে পরাজিত করেন।
২০০৬, ২০০১, ১৯৯৬ এবং ১৯৯১ সালের রাজ্য বিধানসভা নির্বাচনে সিপিআই (এম) এর জগেশচন্দ্র বর্মণ জয়ী হন ফালাকাটা বিধানসভা কেন্দ্র থেকে তার নিকটতম প্রতিদ্বন্দ্বী তৃণমূল কংগ্রেসের অনিল অধিকারীকে পরাজিত করে ২০০৬ সালে এবং ২০০১ সালে, এবং কংগ্রেসের গজেন্দ্রনাথ বর্মন ১৯৯৬ সালে এবং ১৯৯১ সালে। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) -এর জগেন্দ্রনাথ সিংহ রায় ১৯৮৭ সালে কংগ্রেসের ললিত মোহন রায়কে পরাজিত করেন, ১৯৮২ সালে কংগ্রেসের জগেশচন্দ্র রায় এবং ১৯৭৭সালে কংগ্রেসের গজেন্দ্রনাথ বর্মণকে পরাজিত করেন।
কংগ্রেসের জগদানন্দ রায় ১৯৭২ সালে আসন লাভ করেন, ১৯৭১ এবং ১৯৬৯। পিএসপি প্রতিনিধিত্ব করে জগদানন্দ রায় ১৯৬৭ সালে আসন লাভ করেন। কংগ্রেসের হিরালাল সিংহ ১৯৬২ সালে জয়ী হন। ১৯৫৭ সালে পিএসপি জগদানন্দ রায় জয়ী হন।
ওনুয়া স্মৃতি ভাস্কর্য

ওনুয়া স্মৃতি ভাস্কর্য হল চাঁদপুর জেলার অন্তর্গত ফরিদগঞ্জ উপজেলার তিনজন প্রখ্যাত ব্যক্তির স্মৃতিচিহ্ন হিসেবে তৈরি করা একটি স্মৃতিসৌধ বা ভাস্কর্য। এটি মূলত একটি গুণী সমাজ ভাস্কর্য।
কালে কালে ফরিদগঞ্জ উপজেলায় অনেক কৃতি সন্তান জন্ম নিয়েছেন। তাদেরই মধ্যে তিনজন হলেন ওয়ালী উল্লাহ নওজোয়ান, নূরেজ্জামান ভুঁইয়া ও আইউব আলী খান। ফরিদগঞ্জে যাদের কৃতিত্ব অনেক। যারা ফরিদগঞ্জের তৎকালীন অবক্ষিত ও অবনতিশীল সমাজকে উত্তরণের জন্য শারীরিক, মানসিক ও আর্থিকভাবে অক্লান্ত পরিশ্রম করেছেন। তাই তাদের স্মরণে এবং তাদের স্মৃতিচিহ্ন রাখার জন্য ফরিদগঞ্জ উপজেলায় একটি স্মৃতিস্তম্ভ বা ভাস্কর্য তৈরি করা হয়। চাঁদপুর জেলা প্রশাসকের উদ্যোগে ২০০৮ সালের আগস্ট মাসে এই ভাস্কর্যটি প্রতিষ্ঠা করা হয়। যা ফরিদগঞ্জ-রূপসা ও লক্ষ্মীপুর জেলার রায়পুর রাস্তার মোড়ে অবস্থিত।
যুগে যুগে আসা ফরিদগঞ্জ উপজেলার কৃতি সন্তানদের মধ্যে অন্যতম তিনজন কৃতি সন্তানের স্মৃতি ধরে রাখতে চাঁদপুর জেলা প্রশাসকের উদ্যোগে ২০০৮ সালের আগস্ট মাসে এই ভাস্কর্যটি তৈরি করা হয়। এই ভাস্কর্যটির নকশাকারী ছিলেন বাংলাদেশের খ্যাতিমান ভাস্কর শিল্পী অখিল পাল।
ভাস্কর্যটি তিনজন ব্যক্তির মুখমণ্ডলের আকৃতি নিয়ে তৈরি করা হয়েছে। যেহেতু এই তিনজনই হচ্ছেন অবক্ষিত ও অবনতিশীল সমাজকে উত্তরণের পথিকৃৎ। তাই তাদের চেহারার সাথে মিলিয়ে তিনজনেরই মুখমণ্ডলের আকৃতি দিয়ে ভাস্কর্যটি তৈরি করা হয়েছে।
দিক নির্ণয়

দিক নির্ণয় গবেষণার একটি ক্ষেত্র যেখানে জাহাজ বা যানবাহনের এক জায়গায় থেকে অন্যত্র চলাচল পর্যবেক্ষণ এবং নিয়ন্ত্রণ পদ্ধতির উপর নজর কেন্দ্রিত করে। দিক নির্ণয় ক্ষেত্রের চারটি সাধারণ বিভাগ রয়েছে: ভূমি দিক নির্ণয়, সামুদ্রিক দিক নির্ণয়, বৈমানিক দিক নির্ণয়, এবং অন্তরীক্ষ দিক নির্ণয়।
এটি দিক নির্দেশক দ্বারা দিক নির্দেশণের জন্য ব্যবহৃত বিশেষ জ্ঞানের জন্য মুখ্যরূপে ব্যবহৃত শব্দ। সমস্ত দিক নির্দেশন কৌশল জ্ঞাত অবস্থান অথবা নকশার পরিপ্রেক্ষিতে দিক নির্দেশকের অবস্থান শনাক্ত করে।
বৃহত্তর অর্থে, দিক নির্ণয়, অবস্থান ও দিকনির্দেশনা সম্বন্ধিত কোন দক্ষতা বা গবেষণা উল্লেখ করে। এই অর্থে, দিক নির্ণয় মূলত দুই ভাবে হয়, ওরিয়েন্টিয়ারিং ( মানচিত্র ও কম্পাসের সাহায্যে) , এবং পথ দিক নির্ণয়।
১৫৩০s থেকে শব্দটির ব্যবহার হচ্ছে, ল্যাটিন ন্যাভিগেসানেম (Nom. ন্যাভিগেশ), navigare এর pp navigatus থেকে। নেভিগেট এর "জাহাজ ভাসান, সমুদ্রপথে যাওয়া, একটি জাহাজ চালানো," navis "জাহাজ" এবং agere " চালনা"র মূল থেকে।
ইউরোপীয় মধ্যযুগীয় যুগে, দিক নির্নয়টি, সাতটি যান্ত্রিক কলাগুলির অংশ হিসাবে বিবেচিত ছিল, যার কোনটি উন্মুক্ত মহাসাগরে দীর্ঘ ভ্রমণের জন্য ব্যবহার করা হয়নি। পলিনেশিয়ান দিক নির্নয় পদ্ধতি সম্ভবত উন্মুক্ত মহাসাগরের সবচেয়ে প্রথম দিককার রূপ ছিল, এটি মহাসাগর সুইভেলের মার্শাল দ্বীপপুঞ্জ স্টিক চার্টগুলির মত বৈজ্ঞানিক যন্ত্রগুলিতে স্মৃতি এবং পর্যবেক্ষণের তথ্যের উপর ভিত্তি করে করা হয়েছিল। প্রারম্ভিক প্যাসিফিক পলিনেশিয়ানরা নক্ষত্র, আবহাওয়া, নির্দিষ্ট বন্যপ্রাণী প্রজাতির অবস্থান বা তরঙ্গের আয়তন ব্যবহার করে এক দ্বীপ থেকে অন্যতে পথ খুঁজে বের করত।
দিক নির্ণয়ের মধ্যে প্রতিদিন এর কাজ বিচক্ষণ দিক নির্ণয়ের সঙ্গে সামঞ্জস্যপূর্ণ কর্মের একটি সংক্ষিপ্ত সেট। এই সংজ্ঞা সামরিক ও বেসামরিক জাহাজ এবং জাহাজ থেকে জাহাজে পরিবর্তিত হতে পারে, কিন্তু অনুরূপ একটি ফর্ম নেয়:
গাড়ি এবং অন্যান্য স্থল-ভিত্তিক ভ্রমণের জন্য দিক নির্ণয়ে সাধারণত মানচিত্র, ল্যান্ডমার্ক, এবং সাম্প্রতিক সময়ে কম্পিউটারের দিক নির্ণয় ("satnav", উপগ্রহ দিক নির্ণয়ের জন্য সংক্ষিপ্তরূপ), এবং জলে উপলব্ধ এমন কোন পদ্ধতি ব্যবহার করে।
ইলেকট্রনিক ইন্টিগ্রেটেড ব্রিজ ধারণাগুলি ভবিষ্যত দিক নির্নয় পদ্ধতি পরিকল্পনা পরিচালনা করছে। ইন্টিগ্রেটেড সিস্টেম জাহাজের বিভিন্ন সেন্সর থেকে ইনপুট নিয়ে, বৈদ্যুতিন পজিশনিং তথ্য প্রদর্শন করে, এবং একটি পূর্ব নির্ধারিত গতিপথ ধরে একটি জাহাজ চালানর জন্য প্রয়োজনীয় নিয়ন্ত্রণ সংকেত প্রদান করে। দিক নির্নয় একটি সিস্টেম ম্যানেজার হয়ে, সিস্টেমের প্রিসেটগুলি নির্বাচন করে, সিস্টেম আউটপুট বোঝে এবং ভেসেলের প্রতিক্রিয়া পর্যবেক্ষণ করে।
ট্রুজেটের গন্তব্যস্থলের তালিকা

মার্চ ২০২০ সাল অনুযায়ী ট্রুজেট ২৬ টি গন্তব্যস্থলে উড়ান পরিচালনা করে। প্রতিটি গন্তব্য অন্তর্দেশীয়।
পাম্পিং স্টেশন

পাম্পিং স্টেশনগুলি পাম্প এবং সরঞ্জামগুলি এক জায়গায় থেকে অন্য জায়গায় তরল (প্রধানত জল) সেচ করার জন্য সুবিধা প্রদান করে। এই পাম্পিং স্টেশনগুলি বিভিন্ন অবকাঠামো ব্যবস্থার জন্য ব্যবহার করা হয়, যেমন খালের জল সরবরাহ, নিম্নভূমির জলাশয় থেকে জল নিষ্কাশন এবং প্রক্রিয়াকরণের স্থানগুলিতে তরল বর্জ অপসারণ।
একটি পাম্পিং স্টেশন, একটি পাম্প-স্টোরেজ জলবিদ্যুৎ কেন্দ্রের একটি অবিচ্ছেদ্য অংশ।
খাল ব্যবস্থার থাকা দেশগুলিতে, পাম্পিং স্টেশনগুলির ব্যবহার ঘন ঘন দেখা যায়। যেভাবে লকগেট কাজ করে, তাতে খালের উপরের অংশ থেকে জল নিচের অংশে চলে আসে যখন প্রতিটি জলযানগুলি খালের উপড়ের অংশে প্রবেশ করে। এছাড়াও, অধিকাংশ লক গেট জলরোধী হয় না, তাই উপড়ের খালের জলের উচ্চ মাত্রার চাপের ফলে কিছু জল নিচের খালে চলে আসে। স্পষ্টতই, জল নিচের খালে চলে আসতে থাকলে শেষ পর্যন্ত খালের উপরের স্তরে নৌযানের চলাচলের জন্য পর্যাপ্ত জল থাকবে না।
সাধারণত খালের উপরের অংশগুলিতে নদী বা হ্রদ থেকে জল সরবরাহ করা হয়, তবে কোনও উপযুক্ত উৎস পাওয়া যায় না, তখন খালের উপড়ের অংশের জলের স্তর বজায় রাখার জন্য পাম্পিং স্টেশন ব্যবহার করা যেতে পারে। একটি খাল পাম্পিং স্টেশনের একটি চমৎকার উদাহরণ হল যুক্তরাজ্যের দক্ষিণ ইংল্যান্ডের কেনেট এবং এভন ক্যানালের ক্লাভেনটন পাম্পিং স্টেশন। কাছাকাছি এভোন নদীর থেকে জল পাম্পিং স্টেশনের দ্বারা খালে সরবরাহ করা হয়। 
যেখানে কোন বাহ্যিক জলের সরবরাহ পাওয়া যায় না, সেখানে পত্যাবর্তন পাম্পিং ব্যবস্থাগুলি নিয়োগ করা যেতে পারে। এক্ষেত্র জল সর্বনিম্ন লকের নিচের খাল থেকে নিষ্কাশিত হয় এবং উপরে ফিরে খালে জল সরবরাহ পাম্প করা হয় এবং উপরের খালে পরবর্তী নৌযান চলাচল করার জন্য জন্য প্রস্তুত করা হয়। এই ধরনের পাম্পিং কেন্দ্র সাধারণত ছোট হয়।
তরল বর্জ সংগ্রহস্থলগুলিতে পাম্পিং স্টেশন সাধারণত ভূগর্ভস্থ মাধ্যাকর্ষণ পাইপলাইন (যা পাইপগুলি ঢেকে রাখা হয় যাতে তরল মহাকর্ষের আওতায় এক প্রবাহে প্রবাহিত হয়) থেকে আচ্ছাদিত তরল বর্জ পরিচালনার জন্য ডিজাইন করা হয়। একটি ভূগর্ভস্থ গর্তে, সাধারণত তরল বর্জ গৃহীত এবং জমা হয়। তরল বর্জের বর্তমান স্তরটি শনাক্ত করার জন্য এই যন্ত্রটি বৈদ্যুতিক যন্ত্র দ্বারা সজ্জিত। যখন নিকাশী স্তর একটি পূর্বনির্ধারিত বিন্দুতে চলে যায়, তখন একটি পাম্প একটি চাপযুক্ত পাইপ ব্যবস্থার মাধ্যমে তরল বর্জ উত্তোলন করতে শুরু করে। যদি তরল বর্জ গুরুত্বপূর্ণ দূরত্ব পরিবাহিত হয় একটি পাম্পিং, তখন ওই স্টেশনকে একটি "সিভার ফোর্স মেইন" বলা যেতে পারে। যদি পাম্পটি নিকটবর্তী মাধ্যাকর্ষণ ম্যানহোলের মধ্যে ফেলে দেয় তখন ওই পাম্পিং স্টেশনকে "উত্তলক স্টেশন" বলে। এখান থেকে তরল বর্জ গন্তব্যস্থলে পৌঁছানো পর্যন্ত সাধারণত একটি চক্র সম্পূর্ণভাবে শুরু হয়- সাধারণত একটি তরল বর্জ পরিশ্রুত কেন্দ্র দ্বারা। এই পদ্ধতি দ্বারা, পাম্পিং স্টেশনগুলিকে বর্জ্য থেকে উচ্চতর স্থানান্তরণের জন্য ব্যবহার করা হয়। উচ্চতর জলের স্রোতধারার প্রবাহের ক্ষেত্রে (উদাহরণস্বরূপ, সর্বোচ্চ প্রবাহকাল ও ভিজা আবহাওয়ার সময়) অতিরিক্ত পাম্প ব্যবহার করা হয়। যদি নিকাশি ব্যবস্থক অপর্যাপ্ত, বা পাম্পিং স্টেশন ব্যর্থ হলে, তরল বর্জ নিকাশি ব্যবস্থার একটি বিকল্প ব্যবস্থা হতে পারে, একটি প্রাকৃতিক জলাভূম।
ফ্রেড অ্যাস্টেয়ার

ফ্রেড অ্যাস্টেয়ার (ইংরেজি: Fred Astaire) নামে পরিচিত ফ্রেডেরিক অস্টারলিৎজ (ইংরেজি: Frederick Austerlitz; ১০ই মে ১৮৯৯ - ২২শে জুন ১৯৮৭) ছিলেন একজন মার্কিন নৃত্যশিল্পী, গায়ক, অভিনেতা, নৃত্য পরিচালক ও টেলিভিশন উপস্থাপক। তাকে চলচ্চিত্র ও টেলিভিশনের ইতিহাসে সবচেয়ে প্রভাবশালী নৃত্যশিল্পীদের একজন বলে বিবেচনা করা হয়।
মঞ্চ, চলচ্চিত্র ও টেলিভিশন পর্দায় তার কর্মজীবনের ব্যপ্তি মোট ৭৬ বছর। এই দীর্ঘ সময়ে তিনি ১০টির বেশি ব্রডওয়ে ও লন্ডন সঙ্গীতধর্মী মঞ্চনাটক, ৩১টি সঙ্গীতধর্মী চলচ্চিত্র, ৪টি বিশেষ টেলিভিশন অনুষ্ঠান ও অসংখ্য রেকর্ডিং করেছেন। নৃত্যশিল্পী হিসেবে তার তাল, পরিপূর্ণতা, এবং তার নৃত্য যুগল ও পর্দায় প্রণয়ী জিঞ্জার রজার্সের সাথে তার রসায়নের জন্য তিনি স্মরণীয় হয়ে আছেন। রজার্সের সাথে তিনি হলিউডের দশটি সঙ্গীতধর্মী চলচ্চিত্রে অভিনয় করেছেন। আমেরিকান ফিল্ম ইনস্টিটিউট তাদের ১০০ বছর... ১০০ তারকা তালিকায় তাকে পঞ্চম সেরা ধ্রুপদী হলিউড চলচ্চিত্র শিল্পের পুরুষ তারকার স্থান দিয়েছে।
ফ্রেড অ্যাস্টেয়ার ১৮৯৯ সালের ১০ই মে নেব্রাস্কা অঙ্গরাজ্যের ওমাহা শহরে জন্মগ্রহণ করেন। তার জন্মনাম ফ্রেডরিক অস্টারলিৎজ। তার মাতা জোহানা "অ্যান" (জন্মনাম: জেইলাস; ১৮৭৮-১৯৭৫) এবং পিতা ফ্রিডরিখ "ফ্রিৎজ" এমানুয়েল অস্টারলিৎজ (১৮৬৮-১৯২৩) মার্কিন যুক্তরাষ্ট্রে ফ্রেডরিক অস্টারলিৎজ নামে পরিচিত ছিলেন। তার মাতা মার্কিন যুক্তরাষ্ট্রে পূর্ব প্রুশিয়া ও আলসেস থেকে আগত লুথারীয় জার্মান অভিবাসী পরিবারে জন্মগ্রহণ করেন। তার পিতা তৎকালীন অস্ট্রো-হাঙ্গেরীয় সাম্রাজ্যের অংশ আপার অস্ট্রিয়ার লিনৎসে এক ক্যাথলিক পরিবারে জন্মগ্রহণ করেন। তিনি পরবর্তীকালে ইহুদিধর্মে দীক্ষিত হন।
মার্ক মিলিগান

মার্ক ড্যানিয়েল মিলিগান (জন্ম: ৪ আগস্ট ১৯৮৫) হলেন একজন অস্ত্রেলিত পেশাদার ফুটবলার, যিনি সৌদি পেশাদার লিগের ক্লাব আল-আহলি এবং অস্ট্রেলিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
মিলিগান তার ক্যারিয়ার একজন রাইট ব্যাক হিসেবে শুরু করেছিলেন। তিনি তার ক্যারিয়ারের অধিকাংশ সময় একজন সেন্টার ব্যাক হিসেবে কাটিয়েছেন।
সিডনি এফসি:
মেলবোর্ন ভিক্টরি:
অস্ট্রেলিয়া:
অ্যারন মুয়

অ্যারন ফ্র্যাঙ্ক মুয় ( ; জন্ম: ১৫ সেপ্টেম্বর ১৯৯০) হলেন একজন অস্ট্রেলীয় পেশাদার ফুটবলার, যিনি প্রিমিয়ার লিগ ক্লাব হাডার্সফিল্ড টাউন এবং অস্ট্রেলিয়া জাতীয় দলের হয়ে একজন কেন্দ্রীয় মধ্যমাঠের খেলোয়াড় হিসেবে খেলেন।
মুয় সিডনিতে জন্মগ্রহণ করেন। তিনি স্থানীয় ক্লাব নিউ সাউথ ওয়েলস ইন্সটিটিউট অফ স্পোর্ট এবং বোল্টন ওয়ান্ডারার্সের যুব পর্যায়ের হয়ে খেলার মাধ্যমে তার ফুটবল ক্যারিয়ার শুরু করেন। তিনি ২০০৯ সালে, বোল্টন ওয়ান্ডারার্সের জ্যেষ্ঠ পর্যায়ের হয়ে পেশাদার ক্যারিয়ার শুরু করেন। অতঃপর ২০১০ সালে, তিনি সেন্ট মিরেনে যোগদান করেন। তিনি ২০১২ সালে, ওয়েস্টার্ন সিডনি ওয়ান্ডারার্সের হয়ে খেলার মাধ্যমে পুনরায় সিডনিতে ফিরে আসেন। এর ২ বছর পর, তিনি মেলবোর্ন সিটিতে যোগদান করেন, যেখানে তিনি ২ মৌসুম যাপন করেন। ২০১৬ সালে, তিনি প্রিমিয়ার লিগ ক্লাব ম্যানচেস্টার সিটিতে যোগদান করেন। অবিলম্বে তাকে প্রিমিয়ার লিগের অন্য আরেক ক্লাব হাডার্সফিল্ড টাউনে ধারে প্রেরণ করা হয়, যেখানে তিনি ক্লাবটিকে প্রিমিয়ার লিগে উত্তীর্ণ হতে সাহায্য করেন। ২০১৭ সালের জুন মাসে, তিনি স্থায়ীভাবে হাডার্সফিল্ড টাউনে যোগদান করেন।
২০১২ সালে, অস্ট্রেলিয়া জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি এপর্যন্ত অস্ট্রেলিয়ার হয়ে ৩০-এ অধিক ম্যাচ খেলেছেন। তিনি ২০০৯ ফিফা অনূর্ধ্ব-২০ বিশ্বকাপের অস্ট্রেলিয়া দলের একজন সদস্য ছিলেন।
ওয়েস্টার্ন সিডনি ওয়ান্ডারার্স
হাডার্সফিল্ড টাউন
ব্যক্তিগত
রেকর্ড
জেমস ট্রয়সি

জেমস ট্রয়সি ( ; জন্ম: ৩ জুলাই ১৯৮৮) হলেন একজন অস্ট্রেলীয় পেশাদার ফুটবলার, যিনি এ-লিগ ক্লাব মেলবোর্ন ভিক্টরি এবং অস্ট্রেলিয়া জাতীয় দলের হয়ে একজন আক্রমণাত্মক মধ্যমাঠের খেলোয়াড় অথবা একজন উইঙ্গার হিসেবে খেলেন।
ট্রয়সি দক্ষিণ অস্ট্রেলিয়ার অ্যাডিলেডে জন্মগ্রহণ করেছেন। তার বাবা হচ্ছেন ইতালীয় এবং তার মা হচ্ছেন গ্রিক।
২০০৭ সালের ১০ই জানুয়ারি তারিখে, ট্রয়সি নিউক্যাসেল ইউনাইটেডের সাথে তার প্রথম পেশাদার চুক্তি স্বাক্ষর করেন। তিনি ২০০৮ সালের জুন মাসে পর্যন্ত উক্ত ক্লাবের হয়ে খেলেন। তিনি কখনোই নিউক্যাসেলের মূল একাদশের হয়ে খেলতে পারেননি, যদিও তিনি প্রিমিয়ার লিগ এবং উয়েফা কাপের বেশ কয়েকটি ম্যাচে বেঞ্চে ছিলেন।
মাইল জেডিনাক

মাইকেল জন "মাইল" জেডিনাক ( ; ; জন্ম: ৩ আগস্ট ১৯৮৪) হলেন একজন অস্ট্রেলীয় পেশাদার ফুটবলার, যিনি ইংরেজ ক্লাব অ্যাস্টন ভিলা এবং অস্ট্রেলিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
জেডিনাক সিডনিতে জন্মগ্রহণ করেন এবং সেখানেই তার শৈশব অতিবাহিত করেছেন। তিনি স্থানীয় ক্লাব সিডনি ইউনাইটেডের হয়ে খেলার মাধ্যমে তার পেশাদার ক্যারিয়ার শুরু করেন। পরবর্তীতে তিনি ধারে ভারাজদিন এবং সাউথ কোস্ট ইউনাইটেডের হয়ে খেলেন। তিনি ২০০৬ সালে, সেন্ট্রাল কোস্ট মারিনার্সের সাথে চুক্তি স্বাক্ষর করেন। পরবর্তীতে তিনি তুর্কি ক্লাব গেনশ্লেরবিরি এবং আন্তালয়াস্পোরের হয়ে খেলেন। ২০১১ সালে, তিনি ইংরেজ ক্লাব ক্রিস্টাল প্যালেসে যোগদান করেন। তিনি ক্লাবটিকে প্রিমিয়ার লিগে উত্তীর্ণ হতে সাহায্য করেন।
জেডিনাক ২০০৮ সালে, অস্ট্রেলিয়া জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি এপর্যন্ত ৭৫-এর অধিক ম্যাচ খেলেছেন যার মধ্যে ২০১৪ সাল পর্যন্ত ২৫টি ম্যাচে তিনি অধিনায়কত্ব করেছেন। তিনি ২০১০ ফিফা বিশ্বকাপ এবং ২০১৪ ফিফা বিশ্বকাপে অস্ট্রেলিয়া দলকে নেতৃত্ব দিয়েছেন। এছাড়াও তিনি ২০১৫ এএফসি এশিয়ান কাপজয়ী অস্ট্রেলিয়া দলের অধিনায়ক ছিলেন।
জেডিনাক নাটালির সাথে বিবাহ বন্ধনে আবদ্ধ হয়েছেন এবং তাদের দুজনের একটি ছেলে সন্তান রয়েছে।
মাসিমো লুয়ঙ্গো

মাসিমো কোরি লুয়ঙ্গো ( ; জন্ম: ২৫ সেপ্টেম্বর ১৯৯২) হলেন একজন অস্ট্রেলীয় পেশাদার ফুটবলার, যিনি ইএফএল চ্যাম্পিয়নশিপ ক্লাব কুইন্স পার্ক রেঞ্জার্স এবং অস্ট্রেলিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
লুয়ঙ্গো নিউ সাউথ ওয়েলসের সিডনিতে জন্মগ্রহণ করেন। তিনি ২০১১ সালে, টটেনহ্যাম হটস্পারে যোগদান করার পূর্বে এপিআইএ লাইকার্ড টাইগার্সের যুব পর্যায়ে খেলেছেন। তিনি টটেনহ্যাম হটস্পারে যোগদানের মাধ্যমে তার পেশাদার ক্যারিয়ার শুরু করেন। তিনি ২০১২ সালে, ইপ্সউইচ টাউনের হয়ে ধারে খেলেন। অতঃপর তিনি সুইনডন টাউনের হয়ে ধারে খেলেন। পরবর্তীতে ২০১৩ সালে, তিনি স্থায়ীভাবে সুইনডন টাউনে যোগদান করেন। তিনি ২০১৫ সালে, তার বর্তমান ক্লাব, কুইন্স পার্ক রেঞ্জার্সে যোগদান করেন।
লুয়ঙ্গো ২০১৪ সালে, অস্ট্রেলিয়া জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি এপর্যন্ত ৩০-এর অধিক ম্যাচ খেলেছেন। তিনি ২০১৪ ফিফা বিশ্বকাপের অস্ট্রেলিয়া দলের একজন সদস্য ছিলেন। তিনি ২০১৫ এএফসি এশিয়ান কাপ জয়ে কেন্দ্রীয় ভূমিকা পালন করেন, যেখানে তিনি ফাইনালে অস্ট্রেলিয়ার হয়ে গোল করেন এবং টুর্নামেন্টের সেরা খেলোয়াড় নির্বাচিত হন।
অস্ট্রেলিয়া
ব্যক্তিগত
জ্যাকসন আরভাইন

জ্যাকসন অ্যালেক্সান্ডার আরভাইন (জন্ম: ৭ মার্চ ১৯৯৩) হলেন একজন অস্ট্রেলীয় পেশাদার ফুটবলার, যিনি ইএফএল চ্যাম্পিয়নশিপ ক্লাব হাল সিটি এবং অস্ট্রেলিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
আরভাইন স্কটল্যান্ড অনূর্ধ্ব-১৯ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন, কিন্তু অস্ট্রেলিয়া জাতীয় দলের হয়ে জ্যেষ্ঠ পর্যায়ে অভিষেক করেছেন।
দিমিত্রি পেট্রাটোস

দিমিত্রি 'ডিমি' পেট্রাটোস (জন্ম: ১০ নভেম্বর ১৯৯২) হলেন একজন অস্ট্রেলীয় পেশাদার ফুটবলার, যিনি এ-লিগ ক্লাব নিউক্যাসেল জেটস এবং অস্ট্রেলিয়া জাতীয় দলের হয়ে একজন আক্রমণভাগের খেলোয়াড় হিসেবে খেলেন।
জাতীয় দলে অন্তর্ভুক্তি নিয়ে অনেক গুজবের পর, ২০১৮ ফিফা বিশ্বকাপের পূর্বে এক প্রীতি ম্যাচের জন্য পেট্রাটোস অস্ট্রেলিয়া জাতীয় দলে ডাক পান। ২০১৮ সালের ২৪শে মার্চ তারিখে, নরওয়ের বিরুদ্ধে ম্যাচের মাধ্যমে তিনি অভিষেক করেন, উক্ত ম্যাচে তিনি একজন লেফট উইং হিসেবে খেলেছেন। তিনি উক্ত খেলার ৭৪তম মিনিটে রবি ক্রুসের বদলে মাঠ ত্যাগ করেন। তিনি কলম্বিয়ার বিরুদ্ধে ম্যাচে বেঞ্চে ছিলেন, যেখানে তার দল গোল শূন্য ড্র করে।
অস্ট্রেলিয়া:
ব্রিসবেন রোয়ার:
ব্যক্তিগত:
জোশুয়া ব্রিলান্টে

জোশুয়া "জোশ" ব্রিলান্টে (জন্ম: ২৫ মার্চ ১৯৯৩) হলেন একজন অস্ট্রেলীয় পেশাদার ফুটবলার, যিনি এ-লিগ ক্লাব সিডনি এফসি এবং অস্ট্রেলিয়া জাতীয় দলের হয়ে একজন মধ্যমাঠের খেলোয়াড় অথবা একজন রাইট ব্যাক হিসেবে খেলেন। তিনি তার ইতালীয় উত্তরাধিকারী সূত্রে দ্বৈত নাগরিকত্বের অধিকারী।
মাদারিহাট বিধানসভা কেন্দ্র

মাদারিহাট (বিধানসভা কেন্দ্র) ভারতের পশ্চিমবঙ্গ রাজ্যের আলিপুরদুয়ার জেলার একটি বিধানসভা কেন্দ্র। এই আসনটি (এসটি) জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ১৪ নং মাদারিহাট (এসটি) বিধানসভা কেন্দ্রটি মাদারিহাট - বিরপাড়া সিডি ব্লক এবং বিন্নাগুড়ি এবং সাকোয়াঝোড়া -১ গ্রাম পঞ্চায়েত গুলি ধুপগুড়ি সিডি ব্লকের অন্তর্গত।
মাদারিহাট (এসটি) বিধানসভা কেন্দ্রটি ২ নং আলিপুরদুয়ার লোকসভা কেন্দ্র(এসটি) র অন্তর্গত।
পশ্চিমবঙ্গ বিধানসভা নির্বাচন, ২০১৬ বিজেপি-র মনোজ টিজ্ঞা তার নিকটতম প্রতিদ্বন্দ্বী তৃণমূলের পদম লামাকে পরাজিত করে।
২০১১ সালের নির্বাচনে, আরএসপি'র কুমারী কুজুর তার নিকটতম প্রতিদ্বন্দ্বী বিজেপির মনোজ টিগগাকে পরাজিত করেন।
২০০৬ এবং ২০০১ রাজ্যের বিধানসভা নির্বাচনে, আরএসপি'র কুমারী কুজুর যথাক্রমে ১৪ নং মাদারিহাট (এসটি) আসনটিতে জয়ী হন এবং তার নিকটতম প্রতিদ্বন্দ্বী কংগ্রেসের অতুল সুবা এবং তৃণমূল কংগ্রেসের নরেন্দ্র নাথ কার্জীকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে আরএসপি'র সুশীল কুজুর কংগ্রেসের পুষ্পা রানী লিলি কিন্ডোকে পরাজিত করেন, ১৯৯১ সালে কংগ্রেসের টুনা টোপো এবং ১৯৮৭ সালে এবং ১৯৮২ সালে কংগ্রেসের জগৎ বারিয়াকে পরাজিত করে। ১৯৭৭ সালে আরএসপি এর এ.এইচ.বেস্টারআইচ কংগ্রেসের ধীরেন্দ্র নারজিনারিকে পরাজিত করেন।
আরএসপি এর এ.এইচ.বেস্টারআইচ জিতেছিলেন ১৯৭২ সালে, ১৯৭১সালে এবং ১৯৬৯ সালে। কংগ্রেসের ডি এন রাই ১৯৬৭ সালে জয়ী হন। আরএসপি এর এ.এইচ.বেস্টারআইচ ১৯৬২ সালে জয়ী হন।
যুদ্ধ জাহাজ

একটি যুদ্ধ জাহাজ হল একটি নৌ-জাহাজ, যা নির্মিত করা হয় প্রাথমিকভাবে নৌ যুদ্ধের উদ্দেশ্যে। সাধারণত এই জাহাজগুলি একটি রাষ্ট্রের সশস্ত্র বাহিনীর অন্তর্গত। পাশাপাশি সশস্ত্র হিসাবে, যুদ্ধ জাহাজের ক্ষতি মোকাবেলা করার জন্য নকশক করা হয় এবং সাধারণত বাণিজ্যিক জাহাজের তুলনায় দ্রুতগতি সম্পর্ন হয়। পণ্যসম্ভার বহন করা একটি বাণিজ্যিক জাহাজের বিপরীতে, একটি যুদ্ধজাহাজ সাধারণত চালকের জন্য শুধুমাত্র অস্ত্র, গোলাবারুদ এবং সরবরাহ বহন করে। যুদ্ধ জাহাজ বা রণতরী সাধারণত একটি নৌবাহিনীর অন্তর্গত, যদিও তারা ব্যক্তি, সমবায় ও কর্পোরেশন দ্বারা পরিচালিত হয়।
যুদ্ধকালীন সময়ে, যুদ্ধজাহাজ ও বাণিজ্যিক জাহাজের মধ্যে পার্থক্য প্রায়ই নষ্ট হয়ে যায়। যুদ্ধের সময় বাণিজ্যিক জাহাজ প্রায়ই অস্ত্রশস্ত্র পরিবহন করে এবং প্রথম বিশ্বযুদ্ধের কিউ- জাহাজ ও দ্বিতীয় বিশ্বযুদ্ধের সশস্ত্র বিপণনকারী ক্রুদের মতো অক্জিলিয়ারী যুদ্ধজাহাজ হিসেবে ব্যবহৃত হয়। ১৭ শতকের শেষের দিকে বাণিজ্যিক জাহাজগুলি নৌবাহিনীতে প্রবেশের প্রচলিত ছিল এবং এটি অর্ধেকের বেশি যাত্রীদের জন্য অস্বাভাবিক নয় যে তারা বাণিজ্যিক জাহাজগুলি তৈরি করে। ১৯ শতকে জলদস্যুতা হুমকির সম্মুখীন না হওয়া পর্যন্ত, বৃহত বাণিজ্যিক জাহাজগুলিতে অস্ত্রশস্ত্র পরিবহন স্বাভাবিক ছিল। যুদ্ধ জাহাজ এছাড়াও প্রায়ই সেনাবাহিনীর বাহক বা সরবরাহ জাহাজ হিসাবে ব্যবহার করা হয়, যেমন ১৮ শতকের ফরাসি নৌবাহিনী বা দ্বিতীয় বিশ্বযুদ্ধের সময় জাপানি নৌবাহিনী দ্বারা যুদ্ধ জাহাজ ব্যবহার করা হয়েছিল সৈন সরবরাহের কাজে।
মেসোপটেমিয়া, প্রাচীন পারস্য, প্রাচীন গ্রীস এবং রোমান সাম্রাজ্য এর সময়, যুদ্ধজাহাজ সবসময় গ্যালি গুলি (যেমন বিইরেমে এর , ট্রাইমেইম এবং কুইক্ক্রীম): লম্বা, সংকীর্ণ জাহাজগুলি বাহনকারী সেনা বাহিনীর দ্বারা পরিচালিত এবং রামকে পরিকল্পিত করে এবং শত্রুদের জাহাজগুলি ডুবিয়ে, বা তাদের ধন-দৌলত লুট করতে এবং বোর্ডিং দলগুলি অনুসরণ করত। চতুর্থ শতাব্দীর মধ্যে কামানের উন্নয়ন এবং এই প্রযুক্তির পরবর্তী পরিশ্রুতক হেলেনীয় যুগে গোলাবারুদ-সজ্জিত যুদ্ধজাহাজ প্রথম নৌবহর সক্রিয় হয়।
প্রথম ব্যবহারিক সাবমেরিন বা ডুবোজাহাজগুলি ১৯ শতকের শেষের দিকে উন্নত করা হয়েছিল, তবে টর্পেডোর বিকাশের পরেই ডুবোজাহাজগুলি সত্যিই বিপজ্জনক (এবং সেইজন্য উপযোগী) হয়ে উঠেছিল। প্রথম বিশ্বযুদ্ধের শেষ ডুবোজাহাজ তাদের সম্ভাব্য শক্তি প্রমাণিত করে। দ্বিতীয় বিশ্বযুদ্ধের সময় নাৎসি জার্মানির ইউ-বোটের ডুবোজাহাট বহর মার্কিন উপকূলে নৌবাহিনীর প্রায় সমস্ত জাহাজে বিপুর ক্ষতির ঘটায়। সাবমেরিনের সাফল্যের ফলে প্রথম ও দ্বিতীয় বিশ্বযুদ্ধের সময় নতুন এন্টি-সাবমেরিন অভিযান পরিচালনা করা হয়, যেমন ধ্বংসাত্মক সহচর। এই নতুন ধরনের অনেক জাহাজের থেকে ছোট যুদ্ধজাহাজের নাম গৃহীত হয়, যেমন করভেট, স্লোপ এবং ফ্রিগেট প্রভৃতি।
ডুবোজাহাজকে প্রায়শঃই তার বিভিন্ন আকার-আকৃতি এবং জাহাজের সাথে তুলনা করে একে নৌকা হিসেবে আখ্যায়িত করা হয়। অনেক পূর্বকাল থেকেই পরীক্ষামূলকভাবে ডুবোজাহাজ নির্মাণ করা হয়েছে এবং ঊনবিংশ শতকে বিভিন্ন দেশের নৌবাহিনীতে এর ব্যবহার অবশ্যম্ভাবী হয়ে পড়ে।
নৌবাহিনী যুদ্ধের একটি প্রধান স্থানান্তর বিমান বাহকের প্রবর্তনের সঙ্গে ঘটেছে। প্রথমে টরেন্টোতে এবং পরে পার্ল হারবারে, বিমান বাহক শত্রু জাহাজের কাছে দৃশ্যপট এবং পৃষ্ঠভূমির পরিসীমা থেকে নিরপেক্ষভাবে আঘাত হানার ক্ষমতা প্রদর্শন করে। দ্বিতীয় বিশ্বযুদ্ধের শেষের দিকে, বিমান বাহক প্রভাবশালী যুদ্ধক্ষেত্র হয়ে উঠেছিল।
অ্যাডেল অ্যাস্টেয়ার

অ্যাডেল, লেডি চার্লস ক্যাভেন্ডিস (ইংরেজি: Adele, Lady Charles Cavendish; জন্ম: অ্যাডেল মারি অস্টারলিৎজ; ১০ই মে ১৮৯৬ - ২৫ জানুয়ারি ১৯৮১) ছিলেন একজন মার্কিন নৃত্যশিল্পী, মঞ্চ অভিনেত্রী ও গায়িকা। তিনি ফ্রেড অ্যাস্টেয়ারের বড় বোন। তার যখন আট বছর এবং ফ্রেডের পাঁচ বছর তখন থেকে তার একসাথে কাজ শুরু করেন এবং ২৭ বছর তার ভডেভিল ও মঞ্চে কাজ করেন।
অ্যাডেল মারি অস্টারলিৎজ নেব্রাস্কার ওমাহায় জন্মগ্রহণ করেন। তাত পিতা ফ্রেডেরিক "ফ্রিৎজ" এমানুয়েল অস্টারলিৎজ (১৮৬৮-১৯২৪) ছিলেন একজন ভিয়েনার ইহুদি বংশোদ্ভূত অস্ট্রীয় রোমান ক্যাথলিক ও মদ কারাখানার মালিক এবং তার মাতা ইয়োহানা "আন" (প্রদত্ত নাম: গেইলুস) ছিলেন জার্মান বংশোদ্ভূত মার্কিন লুথেরান। তার ছোট ভাই ফ্রেড অ্যাস্টেয়ার।
তাদের একজন শিক্ষক উপদেশ দেন যে তাদের যদি প্রশিক্ষণ দেওয়া যায় তবে তারা মঞ্চে কাজ করতে পারবে। ফলে তাদের পরিবার ওমাহা থেকে নিউ ইয়র্ক চলে যায়, কিন্তু তাদের পিতা তার কাজের জন্য ওমাহায় রয়ে যান। অ্যাডেল, ফ্রেড ও তাদের মা একটি বোর্ডিং হাউজে থাকতেন এবং তারা দুই ভাইবোন আলভিন মাস্টার স্কুল অব দ্য থিয়েটার এবং একাডেমি অব কালচারাল আর্টসে শিক্ষা লাভ করেন। তারা পারিবারিক বংশনাম অস্টারলিৎজ ত্যাগ করে কয়েকটি উচ্চারণের মধ্য থেকে মার্কিন উচ্চারণের "অ্যাস্টেয়ার" নামটি তার শেষ নাম হিসেবে গ্রহণ করেন।
১৯০৫ সালে অ্যাডেল তার ভাই ফ্রেডকে নিয়ে ভডেভিলে একটি সফল কাজ উপহার দেন। ১৯১৭ সালের পর তারা দুজনে ব্রডওয়েতে এবং ১৯২৩ সালে লন্ডন স্টেজে সফল কর্মজীবন শুরু করেন। তারা যখন একসাথে পরিবেশনা করতেন, তখন দুজনের মধ্যে অ্যাডেল বড় ও বেশি কারিশমাপূর্ণ তারকা ছিলেন। পিটার প্যানের সৃষ্টিকারী জে. এম. ব্যারি অ্যাডেলকে তার এই সৃষ্টিতে কাজ করার প্রস্তাব দিয়েছিলেন, কিন্তু চুক্তি বিষয়ক কারণে তিনি এই কাজটি করেননি।
নিউ ইয়র্কে ফিরে এই যুগল জেরোম কার্নের "দ্য বাঞ্চ অ্যান্ড জুডি" (১৯২২) এবং পরে গার্শউইন ভ্রাতৃদ্বয়ের প্রথম ব্রডওয়ে কাজ "লেডি, বি গুড!" ও "ফানি ফেস"-এ কাজ করেন। দুটি কাজই মার্কিন যুক্তরাষ্ট্র ও লন্ডনে হিট তকমা লাভ করে।
১৯৩২ সালে ৯ মে ব্রডওয়েতে ফ্রেডের সাথে "দ্য ব্যান্ড ওয়াগন" (১৯৩১) রিভিউটি সফলতা লাভ করে এবং অ্যাডেলে লর্ড চার্লস আর্থার ফ্রান্সিস ক্যাভেন্ডিসকে বিয়ে করে মঞ্চ থেকে অবসরে যান। তারা আয়ারল্যান্ডে চলে যান এবং সেখানে লিসমোর দুর্গে বসবাস করতেন। তাদের তিন সন্তান জন্ম নেয়। ১৯৩৩ এক কন্যা এবং ১৯৩৫ সালে দুই যমজ পুত্র জন্মগ্রহণ করেন। সকলেই জন্মের পরপরই মারা যায়। এই বিয়ের ফলে তাকে ল্যাডি চার্লস ক্যাভেন্ডিস ডাকা হতো এবং সামাজিক মহলে তাকে ল্যাডি চার্লস বলে ডাকা হতো। তার স্বামী ১৯৪৪ সালে ৩৮ বছর বয়সে দীর্ঘ সময়ে মদ্যপানের কারণে মারা যান। তার মৃত্যুর পর তিনি আরভিং বার্লিনের "অ্যানি গেট ইওর গান" মঞ্চনাটকে অভিনয়ের প্রস্তাব ফিরিয়ে দেন।
১৯৪৭ সালের ২০শে এপ্রিল অ্যাডেল কর্নেল কিংম্যান ডগলাসকে বিয়ে করেন। ডগলাস ছিলেন একজন ব্যাংক কর্মকর্তা এবং এয়ার ফোর্স কর্মকর্তা ও সেন্ট্রাল ইন্টেলিজেন্স এজেন্সির সহকারী পরিচালক। তিনি ১৯৭১ সালে মারা যান। পরবর্তীতে অ্যাডেল অ্যারিজোনার ফিনিক্সে বসবাস করেন।
১৯৭২ সালে ফ্রেড ও অ্যাডেল অ্যাস্টেয়ার আমেরিকান থিয়েটার হল অব ফেমে ভূষিত হন।
অ্যাডেল স্ট্রোকে আক্রান্ত হয়ে ১৯৮১ সালের ২৫শে জানুয়ারি অ্যারিজোনার স্কটসডেল মেমোরিয়াল হাসপাতালে মৃত্যুবরণ করেন। মৃত্যুকালে তার বয়স হয়েছিল ৮৪ বছর। তাকে ক্যালিফোর্নিয়ার চ্যাটসওর্থের ওকউড মেমোরিয়াল পার্ক সমাধিতে সমাহিত করা হয়।
ডেভিড ও. সেলৎসনিক

ডেভিড ও. সেলৎসনিক (ইংরেজি: David O. Selznick; ১০ই মে ১৯০২ - ২২শে জুন ১৯৬৫) ছিলেন একজন মার্কিন প্রযোজক, চিত্রনাট্যকার এবং চলচ্চিত্র স্টুডিও নির্বাহী। তিনি "গন উইথ দ্য উইন্ড" (১৯৩৯) ও "রেবেকা" (১৯৪০) চলচ্চিত্র প্রযোজনার জন্য সুপরিচিত। এই দুটি চলচ্চিত্র প্রযোজনার জন্য তিনি শ্রেষ্ঠ চলচ্চিত্রের জন্য একাডেমি পুরস্কার অর্জন করেন। এছাড়া তিনি ১৯৪০ সালে একাডেমি পুরস্কারের সর্বোচ্চ সম্মানিত পুরস্কার আরভিং জি. থালবার্গ স্মারক পুরস্কার লাভ করেন।
ডেভিড সেলৎসনিক১৯০২ সালের ১০ই মে পেন্সিল্‌ভেনিয়ার পিটসবার্গে জন্মগ্রহণ করেন। তার পিতা লুইস জে. সেলৎসনিক ছিলেন নির্বাক চলচ্চিত্র প্রযোজক ও পরিবেশক এবং মাতা ফ্লোরেন্স আনা (সাক্স)। তার পিতামাতা ছিলেন ইউক্রেনীয় ইহুদি। তার ভাইবোন চার জন। তার পিতা ১৮৭০ সালে কিয়েভে জন্মগ্রহণ করেন। তার একই নামের চাচার নামে সাথে তার নামের মিল থাকার কারণে সেলৎসনিক তার নামের মাঝে একটি অতিরিক্ত "ও" যোগ করেন।
ম্যাথু লেকি

ম্যাথু অ্যালান লেকি (জন্ম: ৪ ফেব্রুয়ারি ১৯৯১) হলেন একজন অস্ট্রেলীয় পেশাদার ফুটবলার, যিনি বুন্দেসলিগার ক্লাব হের্থা বিএসসি এবং অস্ট্রেলিয়া জাতীয় দলের হয়ে উইঙ্গার অথবা উইং ব্যাক হিসেবে খেলেন।
২০১৫ সালের ৩রা সেপ্টেম্বর তারিখে, লেকি অস্ট্রেলিয়ার হয়ে সর্বপ্রথম গোল করেন, তার ২০১৩ সালের পর এটি তার প্রথম গোল ছিল। ২০১৮ ফিফা বিশ্বকাপ বাছাইপর্বের উক্ত ম্যাচে বাংলাদেশের বিরুদ্ধে তিনি উদ্বোধনী গোলটি করেন। ২০১৭ সালের ৫ই সেপ্টেম্বর তারিখে, লেকি থাইল্যান্ডের বিরুদ্ধে তার ষষ্ঠ গোলটি করেন।
রবি ক্রুস

রবি থমাস ক্রুস ( ; জন্ম: ৫ অক্টোবর ১৯৮৮) হলেন একজন অস্ট্রেলীয় পেশাদার ফুটবলার, যিনি ২. বুন্দেসলিগা ক্লাব ভিএফএল বোহম এবং অস্ট্রেলিয়া জাতীয় দলের হয়ে একজন আক্রমণভাগের খেলোয়াড় হিসেবে খেলেন। ব্রিসবেনের নিকটস্থ রাইন রিভার্স জেলার অ্যালবানি ক্রিকে তিনি যুব ফুটবল খেলেছেন। তিনি এ-লিগ ক্লাব ব্রিসবেন রোয়ারের হয়ে খেলার মাধ্যমে তার পেশাদার ক্যারিয়ার শুরু করেন। ২০১১ সালে জার্মানিতে যাওয়ার পূর্বে তিনি মেলবোর্ন ভিক্টরির হয়ে খেলেছেন।
নিকিতা রাকাভেৎসা

নিকিতা ভায়ামোভিচ রাকাভেৎসা ( ; ; জন্ম: ২২ জুন ১৯৮৭) হলেন একজন অস্ট্রেলীয় পেশাদার ফুটবলার, যিনি ইসরাইলি প্রিমিয়ার লিগ ক্লাব মাকাবি হাইফা এবং অস্ট্রেলিয়া জাতীয় দলের হয়ে একজন উইঙ্গার অথবা একজন স্ট্রাইকার হিসেবে খেলেন। তিনি পার্থ গ্লোরির হয়ে তার ক্যারিয়ারের শুরুতে একজন স্ট্রাইকার হিসেবে খেলেছেন, কিন্তু ইউরোপে আসার পর থেকে তিনি একজন উইঙ্গার হিসেবে খেলেন।
মার্গারেট রাদারফোর্ড

ডেম মার্গারেট টেলর রাদারফোর্ড, ডিবিই (ইংরেজি: Margaret Rutherford; ১১ই মে ১৮৯২ - ২২শে মে ১৯৭২) ছিলেন একজন ইংরেজ অভিনেত্রী। তিনি আগাথা ক্রিস্টি রচিত মিস মার্পল চরিত্রের চরিত্রায়নের জন্য বিশেষভাবে পরিচিত। দ্বিতীয় বিশ্বযুদ্ধের পর তিনি নোয়েল কাওয়ার্ডের "ব্লিথ স্পিরিট" এবং অস্কার ওয়াইল্ডের "দি ইম্পর্টেন্স অব বিয়িং আর্নেস্ট" চলচ্চিত্রায়নে অভিনয় করে প্রথম খ্যাতি অর্জন করেন। তিনি "দ্য ভি.আই.পি.স" চলচ্চিত্রে ব্রাইটনের ডাচেস ভূমিকায় অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কার ও গোল্ডেন গ্লোব পুরস্কার লাভ করেন। ১৯৬১ সালে তিনি অফিসার অব দি অর্ডার অব দ্য ব্রিটিশ এম্পায়ার (ওবিই) এবং ১৯৬৭ সালে ডেম কমান্ডার (ডিবিই) উপাধিতে ভূষিত হন।
মার্গারেট রাদারফোর্ড ১৮৯২ সালের ১১ই মে লন্ডনের বালহামে জন্মগ্রহণ করেন। তার পিতা উইলিয়াম রাদারফোর্ড বেন ছিলেন একজন সাংবাদিক ও কবি এবং তার মাতা ফ্লোরেন্স (প্রদত্ত নাম: নিকোলসন)। ১৮৮২ সালের ১৬ই ডিসেম্বর তার পিতামাতার বিয়ের এক মাস পর উইলিয়াম মানসিক রোগ দেখা দেয় এবং তাকে বেথনাল হাউজ মানসিক আশ্রমে ভর্তি করা হয়। পারিবারিক তত্ত্বাবধানে তাকে আশ্রম থেকে ছাড়ার পর তিনি ১৮৮৩ সালের ৪ঠা মার্চ ডার্বিশায়ারের ম্যাটলকে তার পিতা রেভারেন্ড জুলিয়াস বেনকে খুন করেন। এই ঘটনার পর তাকে মানসিক বিকারগ্রস্ত ছাড়পত্র দেওয়া হয় এবং ব্রডমুর ক্রিমিনাল মানসিক আশ্রমে দেওয়া হয়।। সাত বছর পর ১৮৯০ সালের ২৬ জুলাই তিনি ব্রডমুর থেকে ছাড়া পান এবং তার স্ত্রীর সাথে বসবাস শুরু করেন। মার্গারেট ছিলেন তার পিতামাতার একমাত্র সন্তান।
কার্ল ভিলহেল্ম শেলে

কার্ল ভিলহেল্ম শেলে (; ৯ ডিসেম্বর ১৭৪২ - ২১ মে ১৭৮৬) ছিলেন একজন সুয়েডীয় পোমারেনীয় এবং জার্মান ঔষধ রসায়নবিদ। আইজাক আসিমভ তাকে "hard-luck Scheele" বা "হতভাগ্য শেলে" বলেছিলেন কারণ তার বেশিরভাগ রাসায়নিক আবিষ্কারের কৃতিত্ব অন্য কেউ পেয়েছে। উদাহরণস্বরূপ, তিনি অক্সিজেন আবিষ্কার করেন (যদিও জোসেফ প্রিস্ট্লি তার গবেষণাপত্রগুলি আগে প্রকাশ করেছিলেন) এবং হ্যামফ্রি ডেভির আগে মলিবডেনাম, টাংস্টেন, বেরিয়াম, হাইড্রোজেন এবং ক্লোরিনকে চিহ্নিত করেছিলেন। শেলে জৈব অ্যান্টি টার্টরিক, অক্সালিক, ইউরিক, ল্যাকটিক এবং সাইট্রিক, সেইসাথে হাইড্রোফ্লুরিক, হাইড্রোসায়ানিক, এবং আর্সেনিক অ্যাসিড ইত্যাদি আবিষ্কারের জন্য বিখ্যাত। সুয়েডীয় ঔষধবিদ হওয়া সত্ত্বেও তিনি জার্মান ভাষায় কথা বলতে স্বাচ্ছ্যন্দবোধ করতেন।
ক্ষণজন্মা এই বিজ্ঞানী বেশ কিছু মৌলিক গবেষণাপত্র লিখে গেছেন। নিচে তার জীবনের শেষ ১৫ বছরের গবেষণাপত্রগুলির একটি তালিকা দেওয়া হল।
তিনি ১৭৭২ সালে "Chemical Treatise About Air and Fire" নামক একটি বই লেখার কাজ সম্পন্ন করেছিলেন। কিন্তু প্রকাশকের দোষে বইটি ১৭৭৫ সালে প্রকাশিত হয়। এই বইয়ে অক্সিজেনের বর্ণনা প্রিসলি বা বায়েনের দেয়া বর্ণনার চেয়েও নিখুঁত ছিল। কিন্তু প্রকাশক দেরিতে বইটি প্রকাশ করাতে তিনি অক্সিজেনের আবিষ্কারক হিসেবে নিজের নাম প্রস্তাব করতে পারেননি। কারণ প্রিসলি আবিষ্কার প্রকাশিত হয় ১৭৭৪ সালে। শেলে অক্সিজেন আবিষ্কার করেছিলেন অজৈব যৌগের বিযোজনের মাধ্যমে।
১৭৮৫ সালের শুরুর দিকে, তার বৃক্ক রোগের উপসর্গ ধরা পড়ে। ১৭৮৬ সালের প্রথম দিকে, তার এক ধরনের চর্মরোগ হয়, যা বৃক্কের সমস্যাগুলির সাথে যুক্ত হয়ে তার মৃত্যু ত্বরান্বিত করে। এই কথা মাথায় রেখেই মৃত্যুর দুইদিন আগে তিনি এক বিধবা নারী "পোল" এর সাথে বিবাহ বন্ধনে আবদ্ধ হন, যাতে করে তিনি তার সম্পত্তি তার কাছে দিতে পারেন।
যদিও শেলে এর গবেষণায় উদ্ভূত বস্তুগুলি দীর্ঘসময় ধরে বিপজ্জনক বলে প্রমাণিত হয়েছে, তবে যৌগিক এবং উপাদানগুলি সেগুলি ব্যবহার শুরু করে, বিশেষ করে ভারী ধাতু দিয়ে শুরু করার জন্য বিপজ্জনক। তার সমসাময়িক অধিকাংশের মতোই, এমন এক যুগে যেখানে রাসায়নিক চরিত্রগতের কয়েকটি পদ্ধতি ছিল। শেলে যে নতুন পদার্থ আবিষ্কার করতেন, সেটির গন্ধ ও স্বাদ নেওয়ার জন্য তিনি নিজেই সেটি খেয়ে ফেলতেন। ১৭৮৬ সালের ২১শে মে ক্যাপিংয়ে তার বাড়িতে তার আবিষ্কৃত আর্সেনিক, পারদ, সীসা এবং সম্ভবত হাইড্রোলিক এসিডের সংমিশ্রিত এক্সপোজার এবং অন্যান্য পদার্থগুলির কারণে ৪৩ বছর বয়সে এই মহামতি মারা যান। পরবর্তীতে চিকিৎসকেরা জানিয়েছিলেন যে, তিনি পারদের বিষাক্ততায় মারা গেছেন।
রবিন বাইনো

মাইকেল রবিন বাইনো (; জন্ম: ২৩ ফেব্রুয়ারি, ১৯৪১) বার্বাডোসের সেন্ট মাইকেলের ব্ল্যাক রক এলাকায় জন্মগ্রহণকারী প্রথিতযশা সাবেক ওয়েস্ট ইন্ডিয়ান আন্তর্জাতিক ক্রিকেটার ছিলেন। ১৯৫৯ থেকে ১৯৬৭ সময়কালে ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে বার্বাডোসের প্রতিনিধিত্ব করেছেন। দলে তিনি মূলত,
ডানহাতি ব্যাটসম্যান হিসেবে খেলতেন। এছাড়াও, বামহাতে মিডিয়াম বোলিংয়ে পারদর্শীতা দেখিয়েছেন রবিন বাইনো।
১৯৫৮-৫৯ মৌসুমে ভারত ও পাকিস্তান সফরে যায় ওয়েস্ট ইন্ডিজ দল। ঐ সফরে তিনি কেবলমাত্র দুইটি প্রথম শ্রেণীর খেলার সুযোগ পান। ঐ সফরে খুব কমই সফলতা পেয়েছেন রবিন বাইনো। প্রথম-শ্রেণীর খেলায় ৭৬ রান তুলেন। ১৮ বছর বয়সে সিরিজের শেষ টেস্টে অভিষেক ঘটে তার। ২৬ মার্চ, ১৯৫৯ তারিখে স্বাগতিক পাকিস্তানের বিপক্ষে টেস্ট অভিষেক ঘটে রবিন বাইনোর। এ সময় তিনি জেরি আলেকজান্ডারের সাথে ইনিংস উদ্বোধনে মাঠে নামেন। কিন্তু খেলায় তিনি মাত্র এক রান করে আউট হন ও একটি ক্যাচ নিয়েছিলেন।
১৯৫০-এর দশকের শেষার্ধ্বে ও ১৯৬০-এর দশকের শুরুর দিক পর্যন্ত প্রথম-শ্রেণীর ক্রিকেটে সীমিত আকারে অংশ নিয়েছেন। ১৯৬৩-৬৪ মৌসুমে বার্বাডোসের সদস্য থাকাবস্থায় জ্যামাইকার বিপক্ষে ১২০ রান তুলে প্রথমবারের মতো সেঞ্চুরির সন্ধান পান।
পরবর্তীতে আরও দুইটি সেঞ্চুরি হাঁকালে ভারত সফরের জন্য দ্বিতীয়বারের মতো তার ডাক আসে। ১৯৬৬-৬৭ মৌসুমে ভারত সফরে প্রথম-শ্রেণীর খেলাগুলোয় আবারও সীমিত সাফল্য পান। তবে এবার তিন টেস্টের সিরিজের প্রত্যেকটিতে তার অংশগ্রহণ ছিল। কনরাড হান্টের সাথে ব্যাটিং উদ্বোধনে নামেন। তবে, মাদ্রাজের চিপকে অনুষ্ঠিত তৃতীয় টেস্টে কিছুটা ভূমিকা রাখতে সমর্থ হন। খেলায় তিনি ৪৮ ও ৩৬ রান তুলেন। এছাড়াও, খেলোয়াড়ী জীবনের একমাত্র টেস্ট উইকেট লাভ করেছিলেন।
এরপর থেকেই প্রথম-শ্রেণীর ক্রিকেটে কেবলমাত্র বার্বাডোসের পক্ষে খেলতে থাকেন। ১৯৭১-৭২ মৌসুমের শেল শীল্ড প্রতিযোগিতা পর্যন্ত তার খেলোয়াড়ী জীবন চলমান ছিল। ঐ মৌসুমেই ত্রিনিদাদ ও টোবাগো দলের বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ ১৯০ রান তুলেন।
১৯৬৯ সালে বার্বাডোস দলের সদস্যরূপে ইংল্যান্ড গমন করেন। কিন্তু, ঐ মৌসুমের শুরুতে ওয়েস্ট ইন্ডিজ দলের ইংল্যান্ড সফরে তাকে রাখা হয়নি।
মিম মানতাসা

মিম মানতাসা হলেন একজন বাংলাদেশি অভিনেত্রী ও মডেল। তিনি ২০১৮ লাক্স-চ্যানেল আই সুপারস্টার প্রতিযোগিতায় বিজয়ী নির্বাচিত হন।
মিম মানতাসা পাবনা জেলায় জন্মগ্রহণ করেন। তিনি জাহাঙ্গীরনগর বিশ্ববিদ্যালয়ের চারুকলা বিভাগের ছাত্রী।
লাক্স-চ্যানেল আই সুপারস্টার প্রতিযোগিতায় বিজয়ী হওয়ায় তিনি ইমপ্রেস টেলিফিল্ম ও চ্যানেল আইয়ের নাটক, টেলিছবি ও চলচ্চিত্রে কাজ করার সুযোগ পান। নাটকের মাধ্যমে তার কর্মজীবন শুরু হবে। ফেরদৌস হাসান রানার রচনা ও পরিচালনায় তার প্রথম নাটক "ভবঘুরে"। এতে তার বিপরীতে অভিনয় করবেন তাহসান রহমান খান। ১৮ মে থেকে নাটকটির শুটিং শুরু হবে।
আইউব আলী খান

আইউব আলী খান (জানুয়ারি ১৯০৩ - ১ অক্টোবর ১৯৯১) ছিলেন পূর্ব পাকিস্তানের একজন রাজনীতিবিদ, সমাজসেবক, ১৯৫২ সালের ভাষা আন্দোলনের সৈনিক, মুক্তিযোদ্ধা ও শিক্ষক। নিজ ফরিদগঞ্জ উপজেলার গৃদকালিন্দিয়া ও সাহেবগঞ্জ গ্রাম উন্নয়নে তার ব্যাপক অবদান রয়েছে। 
আইউব আলী খান বেঙ্গল প্রেসিডেন্সির বর্তমান বাংলাদেশের চট্টগ্রাম বিভাগের চাঁদপুর জেলার ফরিদগঞ্জ উপজেলার সাহেবগঞ্জ গ্রামে জন্মগ্রহণ করেন। তার পিতার নাম ছিল উমেদ আলী খান। 
তিনি লক্ষ্মীপুর জেলার রায়পুর উচ্চ বিদ্যালয় থেকে ১৯২০ সালে প্রবেশিকা পরীক্ষায় পাশ করে বরিশাল জেলার ব্রজমোহন কলেজ থেকে ১৯২২ সালে আই,এ পাশ করেন। 
তিনি তার প্রথম কর্মজীবন শুরু করেন লক্ষ্মীপুর জেলার রায়পুর উপজেলার রায়পুর উচ্চ বিদ্যালয়ে সহকারী শিক্ষক হিসেবে। তিনি সেখানে ১৯২৩ থেকে ১৯২৬ সাল পর্যন্ত দায়িত্ব পালন করেন। তারপর তিনি তার এলাকায় গৃদকালিন্দিয়াতে ১৯২৬ সালে গৃদকালিন্দিয়া এম.ই স্কুল প্রতিষ্ঠা করে নিজেই উক্ত প্রতিষ্ঠানের প্রধান শিক্ষক হিসেবে ২৩ বছর দায়িত্ব পালন করেন। এছাড়াও তিনি কুমিল্লা সেসন জোট কোর্টের ৩০ বছর পর্যন্ত স্পেশাল জুরার হিসাবে দায়িত্ব পালন করেন।
তিনি পূর্ব পাকিস্তানের রাজনৈতিক দল যুক্তফ্রন্টের হয়ে রাজনীতি করেন। এছাড়াও তিনি তৎকালীন জমিদারদের সাথে ইউনিয়ন নির্বাচনে প্রতিদ্বন্দ্বিতা করে জয়ী হয়ে কয়েকবার প্রেসিডেন্ট এবং চেয়ারম্যানের দায়িত্ব পালন করেন। 
তিনি মূলত ছিলেন একজন সমাজসেবক এবং শিক্ষানুরাগী ব্যক্তি। তার অবদানে ফরিদগঞ্জ উপজেলার স্বনামধন্য গৃদকালিন্দিয়া উচ্চ বিদ্যালয় প্রতিষ্ঠিত হয়। যা ফরিদগঞ্জের একটি স্বনামধন্য বিদ্যাপীঠ। ১৯২৬ সালে গৃদকালিন্দিয়া এম.ই স্কুল প্রতিষ্ঠা করেন এবং ১৯৪৮ সালে নিমণ বালিকা উচ্চ বিদ্যালয় প্রতিষ্ঠা করেন। যা মূলত মেয়েদের শিক্ষার উন্নতির জন্য করেছেন। তিনি তার এবং তার আত্মীয়স্বজনের জায়গার উপর এই বিদ্যালয়গুলো প্রতিষ্ঠা করেন। আত্মীয়স্বজনের জায়গায় এগুলো করাতে তিনি অনেক সমস্যায় পড়েন। যার ফলে তিনি দুই মাস আত্মগোপনে ছিলেন। পরে আবশ্যক অনেক চেষ্টার পরে সরকারীভাবে আত্মীয়স্বজনের জায়গার ক্ষতিপূরণ দিয়ে দেন। এখানে প্রাথমিক বিদ্যালয়, মাধ্যমিক বিদ্যালয় ও মহাবিদ্যালয় এবং বিশাল মাঠ মিলে প্রায় ৫.৯০ একর জমি রয়েছে। এই তিনটি বিদ্যালয় একত্রে মিলে আইউব আলী খান কমপ্লেক্স নামে পরিচিত। এছাড়াও তিনি তার প্রতিষ্ঠিত স্কুল প্রতিষ্ঠানের পাশেই ১৯৩৩ সালে গৃদকালিন্দিয়া বাজার প্রতিষ্ঠা করেন। গৃদকালিন্দিয়া বাজার প্রতিষ্ঠা করতে তিনি এবং তার বড় ভাইয়ের জায়গা দান করেন এবং উক্ত বাজারে ১৯৪৩ সালে সরকারী বিভিন্ন প্রতিষ্ঠান পোস্ট অফিস, কমিউনিটি সেন্টার, ব্যাংক ও মসজিদ প্রতিষ্ঠা করেন। তিনি সারাজীবন মানুষের কল্যাণে নিজের অর্থ সম্পত্তি দান করে গেছেন। ছেলেমেয়েদের জন্য তেমন কিছু রেখে যাননি। শেষ জীবনে অর্থের অভাবে অনেক কষ্টে দিন কাটান। এমনকি অর্থের অভাবে সুচিকিৎসাও করাতে পারেননি।
তিনি প্রথমত ১৯৫২ সালের ভাষা আন্দোলনের একজন লড়াকু সৈনিক এবং দ্বিতীয়ত তিনি একজন মুক্তিযোদ্ধা। ১৯৭১ সালের বাংলাদেশের স্বাধীনতাযুদ্ধে তিনি অংশগ্রহণ করেছিলেন। যার ফলস্বরূপ পাকিস্তানি হানাদার বাহিনীরা তার ঘরবাড়ি জালিয়ে দেয়।
ফরিদগঞ্জে তার এবং ফরিদগঞ্জের আরো কৃতিত্বপূর্ণ দুই সন্তান ওয়ালী উল্লাহ নওজোয়ান এবং নূরেজ্জামান ভুঁইয়ার স্মৃতিস্বরূপ একটি ভাস্কর্য তৈরি করা হয়। তিনিসহ ফরিদগঞ্জের ঐ দুইজন কৃতিত্বপূর্ণ সন্তানের মুখের আদলে তৈরি করা হয় এই ভাস্কর্যটি। যার নাম ওনুয়া স্মৃতি ভাস্কর্য। 
আইউব আলী খান ১৯৯১ সালে চাঁদপুর জেলার ফরিদগঞ্জ উপজেলার সাহেবগঞ্জ গ্রামে তার নিজ বাড়িতে মৃত্যুবরণ করেন।
প্রযুক্তির ইতিহাস

প্রযুক্তির ইতিহাস হল সরঞ্জাম এবং কৌশল আবিষ্কারের ইতিহাস এবং মানবতার ইতিহাসের অন্য দিকগুলির অনুরূপ। প্রযুক্তি বলতে ভাষা এবং পাথুরে যন্ত্রগুলির মতো সরল পদ্ধতি থেকে জটিল জেনেটিক ইঞ্জিনিয়ারিং এবং ১৯৮০-এর দশকের তথ্য প্রযুক্তি পদ্ধতিগুলি বোঝা যায়। প্রযুক্তি শব্দটি গ্রিক শব্দ techne থেকে এসেছে, যার অর্থ শিল্প ও নৈপুণ্য, এবং লোগো শব্দের মানে শব্দ এবং বক্তৃতা। এটির প্রথম প্রয়োগ শিল্পের বর্ণনা করার জন্য ব্যবহৃত হয়, কিন্তু এটি এখন আমাদের চারপাশের পরিবেশকে প্রভাবিত করে এমন অগ্রগতি এবং পরিবর্তনগুলির বর্ণনা করতে ব্যবহৃত হয়।
নতুন জ্ঞান মানুষকে নতুন জিনিস তৈরি করতে সক্ষম করেছে আবার অপরভাবে, অনেক বৈজ্ঞানিক প্রচেষ্টা, প্রযুক্তিগুলি দ্বারা সম্ভব হয়েছে যা মানুষকে পূর্বে পৌঁছতে পারেনি এমন স্থানে ভ্রমণ করতে সহায়তা করেছে এবং বৈজ্ঞানিক যন্ত্র দ্বারা প্রকৃতি বিষয়ক গবেষণা আমরা স্বাভাবিক অনুভূতির অপেক্ষা আরও বিস্তারিতভাবে করতে পারি।
যেহেতু প্রযুক্তির বেশিরভাগই ব্যবহারিক বিজ্ঞান, প্রযুক্তিগত ইতিহাস বিজ্ঞানের ইতিহাসের সাথে সংযুক্ত। যেহেতু প্রযুক্তি সম্পদ ব্যবহার করে, প্রযুক্তিগত ইতিহাস অভেদ্যভাবে অর্থনৈতিক ইতিহাসের সাথে সংযুক্ত।
ঐ সম্পদগুলি থেকে, প্রযুক্তি, দৈনন্দিন জীবনে ব্যবহৃত প্রযুক্তিগত জিনিসপত্র সহ অন্যান্য সম্পদ উৎপাদন করে। একটি সমাজের সাংস্কৃতিক ঐতিহ্য, প্রযুক্তির পরিবর্তন দ্বারা প্রভাবিত হয় এবং প্রযুক্তিকে প্রভাবিত করে। এটি অর্থনৈতিক বিকাশের একটি শক্তি এবং অর্থনৈতিক, রাজনৈতিক, সামরিক শক্তি ও সম্পদ বিকশিত এবং প্রকল্প করার একটি উপায়।
সামাজিক ও সাংস্কৃতিক বিবর্তনের সাথে সম্পর্কিত অনেক সমাজবিজ্ঞানী ও নৃবিজ্ঞানী সামাজিক তত্ত্ব তৈরি করেছেন। কিছুজন, লুইস এইচ মরগান, লেসলি হোয়াইট, এবং গেরহার্ড লেনস্কির ন্যায় ব্যক্তিরা প্রযুক্তিগত অগ্রগতিকে মানবিক সভ্যতার উন্নয়ন পরিচালনার অন্যতম প্রধান উপাদান হিসাবে ঘোষণা করেছিলেন। মরগ্যানের ধারণা অনুযায়ী, সামাজিক বিবর্তনের তিনটি প্রধান ধাপ (অসভ্যতা,আদিম সংস্কৃতি এবং সভ্যতা) প্রযুক্তিগত মাপকাঠি দ্বারা বিভক্ত করা যায়, যেমন আগুন। হোয়াইট দ্বারা যুক্তি দেওয়া হয়েছিল যে, সংস্কৃতির বিবর্তনটি যেটির দ্বারা বিচার করা উচিত তা হল শক্তি।
হোয়াইটের জন্য, "সংস্কৃতির প্রাথমিক কাজ" হল "শক্তির সাজসরঞ্জাম এবং নিয়ন্ত্রণ।" হোয়াইট, মানুষের উন্নয়নকে পাঁচটি পর্যায়ে পৃথক করেছিলেন: প্রথমত, মানুষ তাদের নিজস্ব পেশী শক্তি ব্যবহার দ্বিতীয়ত, তারা গৃহপালিত পশুদের শক্তি ব্যবহার করে। তৃতীয়ত, তারা উদ্ভিদের শক্তি (কৃষি বিপ্লব) ব্যবহার করে। চতুর্থত, তারা প্রাকৃতিক সম্পদগুলির শক্তি ব্যবহার করতে শিখছে: কয়লা, তেল, গ্যাস। পঞ্চম, পারমাণবিক শক্তি উদ্ভাবন। হোয়াইট সূত্র পি = ই * টি চালু করেছে, যেখানে ই একটি ব্যয় করা শক্তির পরিমাপ, এবং টি শক্তি ব্যবহার করে কারিগরি কার্যাবলীর দক্ষতা পরিমাপ করে। তাঁর নিজের ভাষায়, "প্রতিবছর মাথাপিছু উতপাদনশীল শক্তির পরিমাণ বৃদ্ধি করা হয়, অথবা শক্তিকে কাজে লাগানোর উপকরণের দক্ষতা বৃদ্ধিতে সংস্কৃতি বৃদ্ধি পায়"। নিকোলাই করদশেভ তাঁর তত্ত্বকে ব্যাখ্যা করেন, যা কারাদশেভ স্কেল তৈরি করে, যা উন্নত সভ্যতার শক্তির ব্যবহারকে শ্রেণিবিন্যাস করে।
- নির্দিষ্ট প্রযুক্তির ইতিহাসের নিবন্ধ